Elektroinstalater — Srednja medicinska i IT gimnazija\nRedovno školovanje za zanimanje elektroinastalater traje 3 godine, a IT gimnazija nudi i stručno osposobljavanje, dokvalifikaciju, prekvalifikaciju i vanredno školovanje\nKako je u pitanju zanimanje trećeg stepena, to osoba koja želi da se kvalifikuje za obrazovni profil elektroinstalater nema mogućnost da odmah po sticanju diplome upiše izabrani fakultet ili višu školu. Zapravo se u tom slučaju prvo vrši prekvalifikacija ili dokvalifikacija za zanimanje određeno četvrtog stepena, a nakon stečene diplome postoji mogućnost da kandidat upiše određenu višu školu ili fakultet.\nŠto se samog školovanja tiče, moramo naglasiti da je IT gimnazija Kragujevac u skladu sa pravilima ovlašćena da vrši kako stručno osposobljavanje za zanimanje elektroinstalater, tako isto je u njenoj ponudi i dokvalifikacija i prekvalifikacija, a naravno da se sprovodi i vanredno i redovno školovanje za ovo zanimanje trećeg stepena.\nCelokupan školski program je sa pravilima Ministarstva prosvete, nauke i tehnološkog razvoja Republike Srbije usklađen, a budući da se radi o propisno sertifikovanoj obrazovnoj instituciji, kandidati dobijaju pravno validne i zvanično priznate diplome. S obzirom na to da su u pitanju dokumenta, koja su u istom rangu sa diplomama brojnih državnih obrazovnih institucija, to njihovi vlasnici imaju potpuno pravo da zahtevaju upis u radni dosije, a ukoliko ga imaju otvorenog u okviru Nacionalne službe za zapošljavanje. Podrazumeva se da bi trebalo u svoju zvaničnu radnu biografiju (CV) da navedu informaciju o tome da su stekli diplomu za zanimanje elektroinstalater, a svakako njome dokazuju da su osposobljeni za bavljenje tim poslom.\nOsnovna obaveza lica koje ima navedene kvalifikacije je vezana za rad sa električnim instalacijama i specijalizovanim elektro uređajima. Zapravo će elektroinstalater da brine kako o instalacijama, tako i o ugradnji brojnih priključnih elemenata, te elektroopreme, odnosno razvodnih ormana i ostalih električnih uređaja. Isto tako je zadužen i da održava i servisira elektro opremu, te da postavlja niskonaponske instalacije, zatim da ih ispituje, odnosno stavlja u pogon i kasnije održava i servisira po potrebi.\nU zavisnosti od toga gde je zaposlen, zaduženja su drugačija, a u principu može biti zadužen za rad na građevinskim objektima u izgradnji, zatim u brojnim industrijskim postrojenjima, kao i u različitim preduzećima, gde je uglavnom zadužen za održavanje, servisiranje i popravku elektro opreme. Svakako da se razlikuju i uslovi rada upravo od mesta zaposlenja, a treba imati na umu da je posao koji obavlja lice kvalifikovano za obrazovni profil elektroinstalater često zahtevan, jer se obavlja u stojećem položaju, a ponekad i u ne tako prijatnom položaju, na merdevinama ili na građevinskim skelama, odnosno na visini. Zato i jeste vrlo bitan aspekt bavljenja ovim poslom i poznavanje, ali i primena odredbi Zakona o zaštiti na radu, jer osobama koje se tim poslom bave na građevinskim objektima u izgradnji često preti opasnost od pada sa visine, a u svakodnevnim poslovima i od strujnog udara, pa je naročito potrebno da se vodi računa o merama zaštite na radu i njihovoj pravilnoj primeni.\nDa bi svako ko se odluči bilo za redovno ili vanredno školovanje, bilo za stručno osposobljavanje ili prekvalifikaciju, odnosno dokvalifikaciju za zanimanje elektroinstalater bio u potpunosti sposoban da se tim poslom bavi u budućnosti, proći će i kroz praksu, a koja se u predviđenom trajanju odvija svake školske godine.\nU nastavnom programu postoje kako opšti predmeti, tako isto i stručni, a još jednom naglašavamo da se školovanje za obrazovni profil elektroinstalater trećeg stepena vrši uz maksimalno poštovanje smernica, koje određuje nadležno ministarstvo.\nU toku svake školske godine će kandidati imati obavezu da pohađaju nastavu u okviru 4 opšta predmeta i to strani jezik, matematika, srpski jezik i književnost, kao i fizičko vaspitanje. Osim njih, zastupljeni su i istorija i geografija, zatim hemija i fizika, kao i opšti predmeti likovna kultura, muzička umetnost i ekologija i zaštita životne sredine, te računarstvo i informatika.\nA u okviru struke će se kandidati upoznati sa predmetom tehničko crtanje, dok se u nastavnom programu nalaze i stručni predmeti elektronika, električna merenja i osnove elektrotehnike, kao i električne mreže i postrojenja. Takođe su zastupljeni i predmeti električne instalacije i osvetljenje, zatim električne instalacije jake struje i električni aparati i uređaji, kao i stručni predmet ekonomika i organizacija preduzeća.\nPrema aktuelnom nastavnom programu, tokom svake školske godine bi trebalo kandidati da se opredele između dva obavezna izborna predmeta, te da odluče da li će pohađati versku nastavu ili pratiti predmet građansko vaspitanje.


U fokusu susreta Turković - Kanko evropske integracije i aktivnosti BiH\n30.04.2021 / 19:23 Politika - MVP BIH\nZamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković razgovarala je danas sa potpredsjednicom grupacije evropskih konzervativaca i reformista u Evropskom parlamentu Assitom Kanko.\n- U fokusu razgovora bile su evropske integracije i aktivnosti Bosne i Hercegovine u pogledu ispunjavanja 14 ključnih reformskih prioriteta te poštivanje ljudskih prava u našoj državi - navodi se u saopćenju Ministarstva vanjskih poslova BiH.\nBilo je riječi i o predloženoj rezoluciji o Bosni i Hercegovini koja je u proceduri u Evropskom parlamentu.\nIstaknuto je da napredak Bosne i Hercegovine ka kandidatskom statusu za članstvo u Evropskoj uniji može snažno doprinijeti stabilizaciji i relaksaciji političkih prilika te omogućiti da zajednički fokus bude na reformama i ekonomskom razvoju.\nMinistrica Turković je informirala sagovornicu o mjerama koje bh. vlasti poduzimaju u borbi protiv posljedica pandemije virusa korona te situaciji u vezi s nabavkom i isporukom cjepiva.


Energyobserver - Region/EU / Autor Vladimir Spasić / MOBILNOST / EU predviđa manje putarine za kamione sa nižim emisijama CO2\nRegion/EU / Autor Vladimir Spasić / MOBILNOST / EU predviđa manje putarine za kamione sa nižim emisijama CO2\nKamioni sa nižim štetnim emisijama plaćaće niže putarine u Evropskoj uniji kao podsticaj za smanjenje emisija CO2 i zagađenje vazduha,PRENOSI BALKAN GREEN ENERGY NEWS.\nPosle više od tri godine pregovora, članice EU dogovorile su se o izmenama Direktive o evrovinjeti koje predviđaju da se putarine za teške kamione, nosivosti veće od 3,5 tona, određuju na osnovu količine njihovih emisija. Izmene su dogovorene na sastanku ministara saobraćaja.\nKamioni su odgovorni za 23% emisija u drumskom saobraćaju EU\nInače, teška teretna vozila odgovorna su za 23% emisija u drumskom saobraćaju u EU, a inicijativa da se putarine određuju na osnovu njihovih emisija pokrenuta je još 2017. godine.\nKamioni sa nultim emisijama trebalo bi da imaju popust od najmanje 50% do aprila 2023, a 100% do kraja 2025.\nKako je saopštila organizacija Transport i životna sredina (T&E), kamioni sa nultim emisijama, što znači da su električni ili na vodonik, trebalo bi da imaju najmanje 50% popusta na putarine do aprila 2023.\nČlanice mogu da odobre i popust od 100% za teretna vozila sa nultom emisijom, kao što je to već slučaj u Nemačkoj, i to do kraja 2025. Posle ove godine zemlje mogu da odobre popuste od 50% do 75%, kao što je već slučaj u Austriji, saopštila je ova organizacija.\nGodišnji troškovi putarine mogu dostići i do 25.000 evra po kamionu\nTransport i životna sredina naveo je da godišnji troškovi putarine mogu dostići i do 25.000 evra po kamionu, što je četvrtinu ukupnih troškova posedovanja jednog ovakvog vozila.\nNova pravila će pomoći EU da dostigne cilj za smanjenje CO2 u drumskom saobraćaju\nKako je saopštio Savet EU, cilj novih pravila je da se smanje emisije gasova sa efektom staklene bašte i drugi negativni uticaji na životnu sredinu, gužve, kao i finansiranje putne infrastrukture.\nAndreas Scheuer, nemački savezni ministar za transport i digitalnu infrastrukturu, i ujedno predsedavajući sastanka ministara, rekao je da će nova pravila o naplati putarine odigrati ključnu ulogu u naporima EU da transport učini zelenijim i održivijim i da postigne cilj za smanjenje emisija CO2 za 2030. u drumskom saobraćaju.\nOn je uveren da će Savet EU usvojiti zvaničnu poziciju do kraja nemačkog predsedavanja EU, koje se završava 31. decembra.\nKako je saopštila organizacija Transport i životna sredina očekuje se da će to desiti 18. decembra, dok bi pregovori između vlada i Evropskog parlamenta o konačnom zakonu trebalo da krenu početkom 2021.\n10.12.2020 · EMISIJE / ZAGAĐENJE_VAZDUHA


Inspekori neće kažnjavati upotrebu plastičnih kesa do juna | Nova Ekonomija\nIako je beogradskim trgovcima korišćenje plastičnih kesa zabranjeno od 1. januara, zbog problema u realizaciji te odluke inspekcije neće naplaćivati kazne po ovom osnovu do juna, prenosi današnji Blic.\nList navodi da se već u prvim danima primene Odluke o uslovima korišćenja kesa za isporuku robe na mestu prodaje roba i usluga ustanovilo da su sve biorazgradive kese u opticaju podjednako štetne po okolinu kao i kese koje su se ranije koristile.\nVažeći propisi su predvideli da se ubuduće koriste takozvane oksorazgradive kese, kojima se dodaju aditivi koji bi ubrzavali usitnjavanje plastične mase, čime još brže stvaraju mikroplastika koja zagađuje vodotokove i mora.\nTa vrsta kesa je, inače, upravo iz tog razloga zabranjene u ostatku Evrope, kazala je Branka Binić, šefica katedre na Tehnološkom fakultetu u Novom Sadu.\nNadležni Sekretarijat za inspekcijske poslove navodi da je opštinskim komunalnim inspekcijama data preporuka da vrše "savetodavni inspekcijski nadzor", a u prethodnih mesec dana su ti organi samo kontrolisali trgovce.


Konačna presuda: Heder Loklir osuđena na boravak u psihijatrijskoj bolnici - BIGportal.ba\nNekadašnja holivudska lepotica Heder Loklir (57), nakon burnog perioda života i brojnih ispada i napada kako na dečka, tako i na policajca i radnike Hitne pomoći, osuđena je na boravak u psihijatrijskoj bolnici.\nGlumica je osuđena na boravak od 30 dana u ustanovi za mentalno zdravlje, a rok da se javi u ovu ustanovu je 6. septembar. Kako piše strana štampa, ukoliko se ovoga ne bude pridržavala sledi joj odlazak u zatvor i to na četiri meseca.\ne i zabrana komzumiranja alkohola, kao i lekova za koje nema recept.\nPodsećamo, lepa Amanda iz popularne serije “Merlose Place”, uhapšena je prošle godine, nakon što je policija primila poziv iz njene kuće i stigla na adresu. Ona se pijana opirala hapšenju, a zatim je nasrnula na uniformisano lice, kao i na medicinskog tehničara koji je pokušavao da je smesti na nosila.\nKako je tada brujala američka štampa, ovo nije bio prvi ispad slavne glumice, jer je hapšena i zbog napada na verenika i majku, kao i davljenja oca.


Zrenjaninsko tržište rada: preko zanatskih škola do visoke zarade\nSplit Ender tretman: Najpopularniji među Zrenjaninkama tokom leta\nKada se mladi opredeljuju za zanimanje kojim će se baviti tokom života, ponekad u donošenju te odluke važnu ulogu igra broj godina školovanja i koliko brzo mogu da se osposobe za određeni profil. U tom smislu, pohađanje srednjih stručnih škola poslednjih godina u Zrenjaninu postaje sve popularnije, jer mladi mogu brzo da dođu do posla i visoke zarade. Profili koji su najtraženiji, između ostalog, su: dekorater zidnih površina, električar, serviser rasladnih uređaja i sl. Pretražujući sajt Klik do posla, koji ima jednu od najraznovrsnijih ponuda poslova u gradu Zrenjaninu, sasvim sigurno ćete naići na široku ponudu ovakvih oglasa. A koji profili su još traženi kada su zanatlije u pitanju, čitajte u nastavku.\nU kojim stručnim školama se obrazuju mlade zanatlije u Zrenjaninu?\nU gradu Zrenjaninu postoji nekoliko obrazovnih institucija u kojima mladi mogu da se obuče za neke od, danas veoma, unosnih poslova. Među njima se, kao jedna od škola sa najvećim brojem novih profila, ističe Elektrotehnička i građevinska škola Nikola Tesla, gde se između ostalih školuju i budući IT i elektrotehničari računara, što su takođe vrlo dobro plaćeni poslovi nakon završetka školovanja. Ukoliko pretražujete posao Zrenjanin, neretko ćete naići na one koji traže stručnjake u ovoj oblasti.\nU tehničkoj školi u Zrenjaninu, srednjoškolci mogu upisati još neke smerove, koji su vrlo traženi na tržištu rada, poput kompjuterskog upravljanja CNC mašinama. Nemoguće je ne naiđete na ovaj profil, dok listate oglase na sajtu Klik do posla, jer su vrlo česti, a ovo deficitarno zanimanje vrlo traženo među poslodavcima. Iz ove škole, sa dobrim zanatom u rukama, izaćiće i bravari, zavarivači, vozači motornih vozila– sva ova zanimanja su visoko cenjena i dobro plaćena.\nKoliko je važno imati dobrog majstora, postajemo svesni kada nam se desi neki kvar u domaćinstvu i kada ne pitamo koliko košta da se popravi određeni aparat samo da to bude popravljeno kvalitetno i stručno. Upravo zato su stručni, vredni i obrazovani majstori na ceni, jer mogu da dobro naplate za svoj rad. Za vodoinstalatere, električare, stolare i molere uvek ima puno oglasa za posao, ne samo u domaćim firmama, već i širom Evrope, gde su ova deficitarna zanimanja uvek na ceni. Neki od njih svoje obrazovanje su stekli upravo u zrenjaniskim stručnim školama i odatle se otisnuli na tržište rada.\nPlata i višestruko iznad republičkog proseka\nProcenjuje se da dobar majstor u Srbiji može da zaradi od 100.000 dinara pa sve do 5.000 evra, što predstavlja višestruko veću zaradu u odnosu na prosek u Republici Srbiji, a samim tim donosi i viši životni standard. Kako su ovi profili već godinama deficitarni, poslodavci u Srbiji pokušavaju visokim platama da zadrže radnike, nudeći im dobre uslove rada. Prema statistici, auto-mehaničari recimo mogu zaraditi do 100.000 dinara, dok iskusni moleri, koji rade na nekoliko projekata u toku sezone istovremeno mogu doći i do cifre od skoro 300.000 dinara.\nOglasi uvek puni, nudi se dobri uslovi i visoke plate\nNa sajtu za zapošljavanje, Klik do posla, ponuda profila koje smo pominjali u prethodnim redovima je uvek velika. Za radnike sa završenom srednjom stručnom spremom uvek ima posla i to je činjenica, pa mladi ne bi trebalo da mnogo razmišljaju kada je školovanje za ovakve profile u pitanju. Zarada višestruko veća od proseka treba da bude dodatna motivacija, baš kao i mogućnost da se izbore za odlične uslove rada usled male konkurencije a velike potražnje za njihovim veštinama.\nTagovi klik do poslaoglasi za posao zrenjanin\nMinistar Vanja Udovičić u Zrenjaninu


Evropska Unija odlučna da postigne dogovor o Brexitu | TRT Srpski\n16.10.2020 ~ 16.10.2020\nEvropska unija će nastojati postići sporazum o Brexitu s Velikom Britanijom, ali ne po svaku cenu, rekao je u četvrtak Charles Michel, predsednik Evropskog veća.\nGovoreći na zajedničkoj konferenciji za novinare s Michelom Barnierom, glavnim pregovaračem EU za Brexit nakon završetka prvog dana od dvodnevnog sastanka Evropskog veća, Michel je naglasio:\n"Jedinstveni smo i odlučni da postignemo sporazum, ali ne po svaku cenu."\n"Ravnopravan teren je presudan jer osigurava pošteno takmičenje", rekao je Michel i dodao:\n"Naprimer, ako bi Velika Britanija proizvodila automobile, ne poštujući naše EU standarde i uz podršku velikih subvencija, kako možemo zamisliti da će imati pristup našim tržištima bez carina i kvota. To bi bilo nepravedno i riskantno za stotine hiljada evropskih radnih mesta."\nBarnier je takođe rekao da je EU odlučna u postizanju poštenog sporazuma s Velikom Britanijom, ali ne po bilo koju cenu. Istakao je da će se pregovori nastaviti narednih sedmica.\nLord Frost, glavni britanski pregovarač za Brexit, uzvratio je putem Twittera, rekavši da je "razočaran" zaključcima sastanka Evropskog veća o pregovorima Velike Britanije i EU.\nRekao je i da će britanski premijer Boris Johnson "izneti britanske reakcije i pristup sutra" u svetlu njegove prethodne izjave od 7. septembra.\nTagovi: #Barnier , #EU , #Brexit\nU bombaškom napadu poginulo 12 policajaca\nNajmanje 12 policajaca poginulo je u bombaškom napadu na području Kanga u Nimruzu, na zapadu Avganistana.


"Bili smo marljivi ali nas je i bog pogledao" | Vestinet.rs\nPočetna AKTUELNO\t„Bili smo marljivi ali nas je i bog pogledao“\n„Bili smo marljivi ali nas je i bog pogledao“\nPremijer Aleksandar Vučić izrazio je očekivanje da će Srbija do kraja godine imati 1,92 milijarde evra direktnih stranih investicija.\nOn je u parlamentu, odgovarajući na pitanja poslanika, naveo i da će to biti najveći priliv stranih investicija u regionu.\nNa pitanje poslanice Nove Srbije, Dubravke Filipovski kada će Srbija dostići nivo stranih investicija od tri milijarde dolara, Vučić je odgovorio da to nije bilo moguće jer nije bilo privatizacija nekog od velikih sistema.\n„Ne mislim, ukoliko ne bude privatizacija velikih sistema da ćemo u naredne dve godine dostići taj nivo stranih investicija… možda u trećoj i četvrtoj godini dostignemo tri milijardi dolara“, rekao je on.\nVučić je izrazio zadovljstvo što su na području juga Srbije došle brojne turske kompanije, a najavio je i da će u Niš stići još jedan nemački investitor. „Za dva do tri dana moći ću da kažem i o kome se konkretno radi“, rekao je premijer.\nVučić je ocenio da „smo bili marljivi ali i da nas je bog pogledao“.\nOn je izrazio zadovljstvo što će Kineska banka doći u Srbiju, dodavši da će to predstavljati novi zamajac za srpsku privredu.\nVučić je kazao i da je u Srbii siromaštvo smanjeno, i da su to podaci Svetske banke i MMF-a. On je kazao da su pojedine nevladine organizacije saopštile da je siromaštvo povećano, a da su podaci Svetske banke da je smanjeno za 62.000 ljudi.\n„Grupa nevladinih organizacija je došla do tog zaključka (o povećanju), ne Svetska banka i EBRD ili MMF. Svetska banka je saopštila da je smanjen broj siromašnih u prošloj godini, a ove godine će biti i za 1,5 odsto“, rekao je Vučić.\nJavni dug Srbije nikada više neće preći 75 odsto, poručio je Vučić I naveo da je on krajem septembra bio na 70,8 procenata BDP-a.\n„Svi znaju da smo promenili trend i putanju. Niko po tom pitanju, niko od međunarodnih organizacija, ne pravi probleme. Stanje javnog duga nije idealno danas, ali ćemo mnogo brže da ga spustimo ispod 60 odsto, na nivo Mastrihta“, rekao je on.\nOn je, na pitanje poslanice Dubravke Filipovski iz Nove Srbije, u vezi s kreditom Ujedinjenih arapskih Emirata, rekao da smo uzeli milijardu dolara sa dva odsto kamate, te da je kredit namenjen podsticanju rasta.\nUgovor je potpisan, dodao je, a uzimaće se po 200 miliona dolara kada to bude potrebno.\n„Imamo rast od 2,8 odsto, što znači da je država napravila milijardu evra u robi, uslugama, više nego prošle godine.\nKada uzmete 200 miliona i koristite ih za dodatni rast, time se ne povećava javni dug, već ih koristite pre svega za infrastrukturne projekte i razvoj privrede“, objasnio je premijer.\nSa Svetskom bankom se razgovara kako bismo naše kamate spustili sa 3,2 na ispod tri odsto, naveo je premijer, dodajući da su nam sviu parametri dobro, te da je zato važno strpljenje ljudi.\nIstovremeno je kritikovao nevladine organizacije iz Srbije navodeći da je samo njihov zaključak da smo zemlja sa najvećim rizikom od siromaštva, a da to nije zaključak medjuanrodnih finansijskih organizacija.\n„Oni koji neostrašćeno govore, kao što je Svetska banka, govore o tome da smanjujemo siromaštvo“, primetio je.\nPUTIN: „SAD banana republika? Ma sila, ispravite me ako grešim“\nPUTIN: Amerikanci nikoga nisu pitali kada su bombardovali Srbiju!


Ministar Vulin: Predsednik Vučić čini sve da Srpska bude ekonomski razvijenija, politički zaštićenija, ali i sigurnija - Radio televizija Pančevo\n3. decembra 2020. 3. decembra 2020. 0291\nMinistar Vulin je na početku obraćanja istakao da “sprovodeći dogovor predsednika Srbije Aleksandra Vučića i srpskog člana Predsedništva BiH Milorada Dodika svaki ministar svoju prvu posetu mora da učini svom narodu u svojoj Banjaluci. Ja danas imam to zadovoljstvo i tu čast da budem u Banjaluci prvi put kao ministar unutrašnjih poslova i da iskažem svoju spremnost za nastavak i unapređenje saradnje između MUP-a Srbije i MUP-a Republike Srpske.”\n„Puno je oblasti na kojima smo zajedno a suštinski sve može da se svede u jednu rečenicu – sve što je potrebno Republici Srpskoj, a Republika Srbija može da učini i da biće dato i obezbeđeno. Predsednik Aleksandar Vučić, od trenutka kada je postao predsednik Vlade, a onda i Republike Srbije čini sve da Srpska bude i ekonomski razvijenija, politički zaštićenija ali da bude i sigurnija. To je moj posao i ja ću nastaviti to da radim“, poručio je ministar Vulin.\nMinistar unutrašnjih poslova Republike Srpske Dragan Lukač istakao je da je “i ranije postojala veoma dobra saradnja sa ministrom Vulinom i dodao da će ona biti nastavljena naročito u oblastima imigracija i borbe protiv terorizma, borbe protiv svih vidova i oblika organizovanog kriminaliteta.“\nSpecijalna emisija “Lice nacije” – posvećana korona virusu\nVanja Vićentić 22. oktobra 2021. 22. oktobra 2021.


Miloš Vazura Archives - Balkan Sport\nJedna od vesti koja je izazvala dosta interesovanja pratioca fudbala bila je izjava direktora Partizana Miloša Vazure da je odlukaUEFA da nevakcinisani igrači neće moći da igraju na mečevima pod…\nFoto: partizan.rs/zvanični sajt\nSkupština FK Partizan održana je u prostorijama Sportskog centra "Teleoptik". Delegati Skupštine izjasnili su se o izboru rukovodećih struktura kluba kojima je poveren petogodišnji mandat. Novi članovi Skupštine su: Ivica…\nIzraelski fudbaler propustio je završnicu jesenjeg dela sezone zbog zdravstvenih problema. Kako sada stvari stoje, pouzdani vezista Bibras Natho nije rekao poslednju reč u Partizanu. Natho je više puta isticao…


ISTRAŽIVANJE "IPSOSA": 55 odsto bi glasalo za SNS. Očajan rejting opozicije - Jutarnji GLASnik\nDA su parlamentarni izbori održani ovog meseca, SNS bi osvojio 55 odsto glasova, pokazuje redovno, mesečno istraživanje agencije „Ipsos stratedžik marketing“ sprovedeno u oktobru.\nFoto. Printscreen/ aljazeera.com\nDrugo mesto bi, prema ovoj anketi, podelili socijalisti i Pokret slobodnih građana Saše Jankovića sa po osam procenata podrške građana. Rejting iznad cenzusa trenutno imaju i SRS (šest odsto) i Dveri (pet), a šansu da ga pređe imao bi i DS, za koji se izjasnilo četiri odsto ispitanika. Pokret „Dosta je bilo“ Saše Radulovića podržava tri odsto anketiranih građana, dok sve ostale stranke u zbiru imaju 11 odsto podrške.\nDirektor istraživanja „Ipsosa“ Marko Uljarević kaže da se kod naprednjaka registruje rast u odnosu na izbore održane prošle godine i da ta stranka sama ima bolji rezultat od koalicije u kojoj je tada nastupila.\n– U opozicionom bloku je novina PSG Saše Jankovića – kaže Uljarević. – Pokret, u ovom trenutku, ima rejting slabiji od rezultata Jankovića na predsedničkim izborima, ali to je objašnjivo i podrškom koju je tada imao od DS. Za SRS je izmeren rejting malo ispod rezultata s parlamentarnih izbora, a DS pojedinačno ima manje nego što je dobio u koaliciji sa Novom strankom, DSHV i ZZS.\n– Nemamo ni istraživanja koja bi u ovom trenutku mogla reći nešto više o eventualnom rezultatu koalicije Jankovića, Jeremića i Đilasa u Beogradu, a teško je i zaključivati koliki je njihov potencijal na osnovu prethodnih izbora. Prvo, Janković i Jeremić su nastupali kao kandidati na predsedničkim izborima, ali je iza Jankovića tada bio DS. Drugo, Đilas nije učestvovao ni na predsedničkim, ni na parlamentarnim izborima\nOsim toga, ističe Uljarević, relevantna merenja rejtinga za beogradske izbore počeće kada se sa sigurnošću budu znali svi učesnici, jer će nastupiti i neki pokreti kojih ili nema u javnosti sada, ili nisu uopšte aktivni van prestonice – kao što su pokreti oko Belog i Šapića.\n– Ukrupnjavanje bi svakako smanjilo rizik od toga da pojedine stranke ostanu ispod cenzusa, samim tim i broj rasutih glasova, a i prostor za međusobne napade unutar opozicije tokom kampanje bi bio sužen. Međutim, okupljanje stranaka i lidera vrlo različitih političkih stavova ili opterećenih ličnim animozitetima može da funkcioniše poput „rogova u vreći“, što bi imalo negativne efekte.\nIzvor: Novosti/ V. MIJATOVIĆ\nTagged ipsos, ISTRAŽIVANJE


Dobra volja - Vesna Miletić - Peščanik\nPoznato je da je Srbija jedan od lidera u „odlivu mozgova“. Dok strpljivo čekamo da se krene dalje od (p)raznih strategija za rešavanje ovog problema i da klima za obimnije zapošljavanje počne da se unapređuje sistemski, par stvari se može uraditi onako usput. Sledeći potezi bili bi tek izraz dobre volje države da nešto zaista želi da radi u ovoj oblasti.\nTri aspekta nostrifikacije trenutno rade protiv naših “mozgova” sa stranim diplomama: opravdanost, cena i trajanje samog procesa.\nAktuelnim zakonom predviđena je uravnilovka svih stranih univerziteta, pa su tako prestižni svetski univerziteti stavljeni u isti rang sa onima sa margina svetske nauke. To svakako nije dobar signal nekome sa diplomom iz prve grupe ko bi želeo da se vrati u Srbiju. Zemlje koje zaista žele da privuku stranu pamet su maksimalno pojednostavile priznavanje diploma. Jasno je da je našem zakonodavcu bilo lakše da napravi uravnilovku univerziteta nego da učini napor i napravi selekciju onih čije bi diplome trebalo priznati bez nostrifikacije, praktično po automatizmu. Šangajska lista, sporazumi na nivou Evropske unije, preporuke samih fakulteta na osnovu međunarodne saradnje mogli bi se uzeti u obzir prilikom pravljenja ove selekcije, koja je neophodna da bi se prepoznala i uvažila stručnost.\nCena nostrifikacije zavisi od nivoa studija; što je neko veći stručnjak, podiže mu se veća barijera za povratak u zemlju. Ipak, onaj ko zaista želi da se vrati učiniće to uprkos ulaznici koju treba da plati. Podaci Univerziteta u Beogradu za period 2007-2010 pokazuju da je broj nostrifikovanih diploma bio manji od 370 godišnje. Podaci drugih univerziteta nisu dostupni na zvaničnim sajtovima, ali je za očekivati da je ovaj broj još manji. Pritom, samo deo podnosilaca zahteva čine državljani Srbije. Nostrifikacija treba da bude besplatna, jer bi za državu ovi izdaci, a posebno realni troškovi postupka, bili zanemarljivi ako se imaju u vidu enormna sredstva koja se nenamenski troše godinama. Osim toga, uložena sredstva bi se vratila angažovanjem znanja tih ljudi u zemlji, ali i kroz međunarodnu saradnju ili grantove koje bi neki od tih stručnjaka doneli.\nSâm proces nostrifikacije mora biti skraćen na razuman rok koji se meri nedeljama, a ne mesecima. U svakoj pristojnoj zemlji je sramota da se domaći pečat na stranoj diplomi čeka mesecima. Prema podacima Univerziteta u Beogradu, trajanje postupka na raznim fakultetima u 2010. godini iznosilo je od 3 do 138 dana, a prosečno 50 dana. Čudno je da postupak može trajati nekoliko dana ako se zna da su potrebne razne administrativne procedure, komisije, Veća itd. Verovatnije je da postupci traju i duže nego što zvanični podaci pokazuju.\nAngažovanje vrhunskih stručnjaka\nDa bi se neko vratio, makar i privremeno, mora imati posao. Kada govorimo o stručnjacima sa najvišim akademskim zvanjima, aktuelni proces zapošljavanja na fakultetima ne ide u prilog onima koji bi želeli da se vrate. Mesta su praktično rezervisana za “domaće”, od doktoranata, preko asistenata, do nastavnika. Nije realno očekivati da se ovakav proces napredovanja na fakultetima u skorije vreme promeni. Međutim, može se omogućiti da se jedan broj naših stručnjaka iz inostranstva poveže sa maticom ili vrati u zemlju:\ngostujući profesori – budžet od recimo 20.000 evra godišnje bio bi dovoljan da bar 20 ljudi u zvanju gostujućih (viziting) profesora provede po nekoliko dana na univerzitetima u Srbiji. Tom prilikom bi držali predavanja, radionice, konsultacije, preneli znanje i iskustvo iz stranih naučnih centara. Većini bi verovatno bilo dovoljno platiti avionsku kartu. Reći će neko da je 20.000 evra mnogo para. Jeste, mnogo je to para, ali je ipak manje nego što su koštali internet „portali“ nekih ministarstava. Ili recimo, 37 godina profesorskih gostovanja kao jedna noć Miladina Kovačevića.\nstalno zaposlenje – postoje strani istraživački grantovi koji nisu vezani za instituciju nego za pojedinca. Broj dodeljenih grantova na takvim konkursima je često manji od 10% od broja prijava, a dodeljuje se po više stotina hiljada, pa i preko milion evra. Ono što bi Srbija mogla da učini da privuče naše naučnike iz dijaspore da ovakve projekte realizuju na domaćim univerzitetima je ono što druge države najčešće ne nude – stalno zaposlenje nakon završetka projekta. Ako već ne može da stane na put nepotizmu na univerzitetu, država bi morala da napravi mesta i za one koji uđu u prvih 10% u svetskoj ligi. Logično je očekivati da bi takvi stručnjaci nastavili svoje naučne aktivnosti kroz nove projekte, povećavajući ne samo sopstveni, nego i impakt saradnika i institucija.\nU vremenu izuzetne mobilnosti visoko-obrazovanih stručnjaka u svetu, glomazna procedura nostrifikacije stavlja Srbiju na začelje trke čak i za srpsku, a kamoli stranu pamet. Ovaj elementarni uslov se mora pojednostaviti i učiniti sličnim postupku u razvijenim zemljama. S druge strane, umesto da se angažovanje vrhunskih stručnjaka prepusti isključivo fakultetima, bolje je imati organizovani program i budžet za ove namene na nivou države. Time će se unaprediti kvalitet nastave i nauke i povećati kompetitivnost u naučnoj zajednici.\nProblem “odliva mozgova” nije od juče, ne može se rešiti preko noći i ne postoje univerzalna rešenja. Ne treba sumnjati u dobru volju naših stručnjaka iz inostranstva da se vrate ili bar ostvare jače naučne veze sa maticom, ali i država treba da pokaže minimum dobre volje da zaista želi ove ljude u Srbiji.\nAuthor: Vesna Miletić


Korišćenje preparata na usevima nije prouzrokovalo pomor pčela (SRB) – PoljoMagazin\nDesetak dana nakon pomora pčela u Kikindi, inspekcija je dostavila rezultate na osnovu kojih je utvrđeno da uginuće nije nastalo usled korišćenja nedozovljenih preparata na njivama. Međutim, kikindski pčelari ne odustaju i traže pronalaženje počinioca za pomor pčela u više od 1.700 košnica.\nJanoš Komar iz Kikinde pre pet godina započeo je prozivodnju meda, a kako je vreme prolazilo tako je i broj košnica u njegovom domaćinstvu rastao. Potom je kupio objekat van grada kako bi slobodne dane provodio uz pčele. Međutim, sve je nestalo u jednom danu kada su mu pčele u svih 60 košnica uginule. Odmah je slučaj prijavio policiji, ali je još uvek u dilemi da li da ponovo započne posao za koji bi mu trebalo tri godine da vrati u prvobitno stanje.\n“Ustanovili smo da na mom potezu u krugu od oko desetak kilometara ima velikih problema, odnosno svi pčelari imali su pomor pčela”, rekao je Janoš Komar, pčelar iz Kikinde.\nNije samo Komar doživeo pomor pčela u svom domaćinstvu. Slično su prošli kikindski pčelari koji su slučaj prijavili nadležnim organima, a potom je na lice mesta izašla i inspekcija. Rezultati su sada poznati, korišćenje preparata na usevima nije prouzrokovalo pomor, što je izazvalo veliko nezadovoljstvo kod pčelara koji žele da se slučaj reši što pre.\n“Na pšenici je nađeno dosta toga otrovnog i štetnog, međutim po izjavi fitosanitarnog inspektora to nije dovoljna količina koja je mogla da uništi pčele i piše da su korišćeni dozvoljeni preparati”, saopštio je Saša Čolak, predsednik Udruženja pčelara Kikinda.\nKao i desetine drugih kikindskih pčelara, Komar sada pravi računicu da li mu se isplati da ponovo započinje proizvodnju jer je do sada izgubio nekoliko hiljada evra.\n“Ne znam šta dalje. Očekujem od države da nešto reši kako bi se saznao ko je krivac jer je to najvažnije. Ako se on otkije, ne bi se ovakve stvari dešavale u budućnosti”, dodao je Komar.\nOvogodišnja situacija najgora je do sada u Kikindi jer je 35 pčelara izgubilo oko 1.700 košnica, a materijalna šteta je oko 230.000 evra. Naredni dani biće presudni, kako u smislu pronalaženja počinioca, tako i sama odluka pčelara da li da nastave sa ovim poslom.


Utrostručio se broj studenata sa respiratornim simptomima - Društvo - Dnevni list Danas\nPočetna » Vesti » Društvo » Utrostručio se broj studenata sa respiratornim simptomima\nMilica Radenković12.06.2020. 20:42\nStudentima koji se javljaju na Studentsku polikliniku zbog respiratornih tegoba od danas se ponovo rade PCR testovi na korona virus, uz brze serološke, koji su bili primenjivani tokom protekle nedelje kao primarno dijagnostičko sredstvo, a o čijoj je nedovoljnoj pouzdanosti dnevni list Danas pisao prethodnih dana.\nDirektorka poliklinike Marija Obradović kaže za Danas da se poslednjih nekoliko dana broj studenata koji se javljaju sa simptomima respiratorne infekcije utrostručio. Ona takođe navodi da je za ovo doba godine neobično da veliki broj pacijenta ima simptome poput temperature, malaksalosti, kašlja, te da je stoga odlučeno da se studenti ipak testiraju na korona virus PCR metodom, koja je preciznija, kako se ne bi desilo da pojedini zaraženi kovidom 19 promaknu lekarima.\n– Serološki testovi podrazumevaju detekciju dve klase antitela i svakom ko se zarazio treba nekoliko dana da počne sa stvaranjem prvih (ranih) takozvanih IgM antitela. U ranoj fazi bolesti često ne možete „uhvatiti“ antitela, a tada je pacijent visoko zarazan. U skladu sa tim doneta je odluka da se svim studentima sa respiratornim smetnjama omogući uzimanje brisa PCR metoda jednom dnevno u Studentskoj poliklinici, navodi direktorka Obradović, dodajući da se „ispravnost ove odluke ogleda u postavljanju ispravne dijagnoze i stvaranje realne slike kovid infekcije među studentima“.\n– Postoje različita mišljenja oko opravdanosti „širenja zaraze“ kojom se svakako može podignuti nivo kolektivnog imuniteta, ali ne smemo da zaboravimo da treba da zaštitimo starije osobe kao i mlađe sa hroničnim bolestima – ističe Obradović.\nPrethodnih dana u Srbiji su za dijagnostikovanje korona virusa primarno upotrebljavani brzi serološki testovi za koje sam proizvođač navodi da se ne mogu koristiti kao „osnovno sredstvo za utvrđivanje ili isključivanje kovida 19“. Te testove proizvodi Innovita (Tangshan) Biological Technology Co., Ltd, navodeći između ostalog da „test nije pogodan da se koristi za opšti skrining“.\n„Pozitivan rezultat testa zahteva dalju potvrdu. Negativan rezultat testa ne isključuje mogućnost infekcije“, stoji u uputstvu proizvođača. Ovi navodi iz uputstva u praksi znače da osoba koja je zaražena korona virusom, može da dobije negativan nalaz, i da sa lažnim ubeđenjem da nema koronu nastavi da se ponaša kao i ranije, ne primenjujući nikakve zaštitne mere i samim tim šireći dalje infekciju.\nOvo za Danas potvrđuje i internista Studentske poliklinike Gorica Pavlović, koja objašnjava da su za lekare poseban problem pacijenti koji imaju blage simptome.\n– Problem su studenti sa nikakvim ili minimalnim simptomima koji nisu za bolničko lečenje, a koje nismo dosad mogli da testiramo PCR-om, već samo brzim serološkim testovima i potom ih ako su negativni vratimo kući ili u studentski dom. Kako serološki testovi za određivanje antitela imaju svoja ograničenja u smislu tačnosti i pouzdanosti, što već sam proizvođač navodi u uputstvu, ali i zbog toga što nisu u stanju da odmah po izbijanju tegoba detektuju ko ima infekciju, jer je za nastanak antitela koja se detektuju potrebno vreme koje se meri danima, onda je jasno da rano ne možemo tim testom da potvrdimo postojanje kovid infekcije – kaže doktorka Pavlović.\nOna dodaje da su serološki testovi komplementarni sa PCR testovima i mogu da se koriste za proveru ranijeg kontakta sa virusom ukoliko se razviju i potvrde IgG antitela ili na aktuelnu infekciju, ukoliko se detektuju IgM antitela, ali uz obaveznu potvrdu PCR testom. Doktorka Pavlović takođe objašnjava da je broj studenata koji se javlja u respiratornu ambulantu, u odnosu na prethodna dva – tri dana kada je bio jednocifren povećao odnosno da im se javilo 40 mladih osoba što telefonom tražeći konsultaciju, što dolaskom na pregled, od kojih je pet poslato na Infektivnu kliniku radi pregleda i testiranja.\nStudenti: Osetljiva epidemiološka grupa\nKorona virusRespiratorni simptomiStudentiBeograd\n7 reagovanja na “Utrostručio se broj studenata sa respiratornim simptomima”\n12. juna 2020. u 20.54\nMore prestanite da ubacujete zarazu medju ljude, bilo iz medija ili medicinskih ustanova. Na utakmici i mitingu niko ne nosi masku i na hiljade ljudi sedi ili stoji telo uz telo i nema korone, a ovamo odjednom epidemija bas medju studentima. Sta radi taj ministar prosvete, da li se i od njega trazi prinosenje zrtve ili neko iz medija i preko diskutabilne kineske medicinske opreme siri opasnost po zdravlje i paniku u javnosti. Moze li BIA da se pozabavi ovim problemom ili ce samo sedeti u svojim kabinetima i igrati igrice dok im ne dodje vreme za platu.\nPrijatelju BIA igra već o poodavno neke druge prljave igrice koje rade o našoj glavi.\n12. juna 2020. u 21.01\nTo je Cena da se plate ove sto hoce jos nas vlasti.Moglo je da bude jos malo vanrednih situacija,a ne vanrednih mera.Privreda bi radila,decu bi sacuvali.Ovako zarad Izbora i ocuvanja vlasti,sve se gazi.\nPogled iz stydentskog ugla kaže:\n12. juna 2020. u 22.20\nAleksandar Vucic hoce da nam pomori omladinu, samo da bi oteo jos jednu „izbornu pobedu“.\nSve je manje aktivno zaraženih u Boru, u kome je početkom novembra bilo skoro 600 aktivnih slučajeva virusne infekcije. U Majdanpeku samo tri novozaražene osobe.


Inicijativa za Požegu neće potpisati Sporazum sa narodom - Politika - Dnevni list Danas\nPočetna » Politika » Inicijativa za Požegu neće potpisati Sporazum sa narodom\n1Piše: N. Kovačević 21. februara 2019. 14.44 Izmenjeno: 22.44\nPožega: Protesna šetnja Foto: Danas\nUz navode da ponudu Saveza za Srbiju da potpiše Sporazum „smatra iskrenim činom uviđavnosti i priznanja za jednogodišnje aktivno zalaganje Inicijative u borbi protiv korumpirane lokalne vlasti“, požeško udruženje građana navodi da je njihov stav o toj ponudi „sadržan u pitanju – Zašto je stranačkoj opoziciji u Srbiji i Savezu za Srbiju, kao njenoj okosnici, uopšte potreban Sporazum s narodom?“\n„Potreban je, jer između političkih stranaka i naroda postoji spor i jaz nepoverenja koji bi trebalo da se prevaziđu. Za to nepoverenje su odgovorne stranke i sadašnjeg i bivšeg režima. Upravo zbog nepoverenja i nezadovoljstva naroda tradicionalnim političkim strankama, nastala su udruženja poput Inicijative za Požegu i brojnih srodnih organizacija širom Srbije“, saopštila je Inicijativa.\nU saopštenju se navodi da je „dobro to što su političke stranke i pripadnici prethodne vlasti svesni tog nepoverenja i što pokazuju nameru da poverenje naroda opet zadobiju“, a potom se ističe da se „poverenje naroda ne stiče blanko potpisima građana na preuzete obaveze iz Sporazuma, u kome nije navedeno kako i čime njegovi potpisnici garantuju ispunjenje obaveza“.\n„Pored toga što nema garancija, nema praktično ni posledica ili kazni za eventualno „neispunjenje“ dokumenta“. Stoga mislimo da je najbolji način da potpisnici Sporazuma svoju doslednost i posvećenost ispunjenju preuzetih obaveza pokažu u praksi, za šta je potrebno vreme . Iz tog razloga, Inicijativa za Požegu smatra da je u ovom trenutku rano, čak i suvišno, potpisivati Sporazum s narodom i da poverenje naroda treba graditi delima, a ne rečima i hartijama. Kada se to poverenje izgradi, a spor prevaziđe, ni Sporazum neće biti potreban“, ocenila je Inicijativa.\nIpak, kakao se poručuje, „zbog značajnog broja nekompromitovanih ljudi u strankama i onih koji su časno obavljali svoje funkcije, Inicijativa sugeriše svim građanima, pa i njenim članovima da postupe isključivo po vlastitoj savesti“.\nProtest u subotu\nŠestanesti protest građana Požege, čiji bunt protiv lokalne vlasti traje duže od jedne godine, biće u subotu u 18 časova na Trgu slobode, a Inicijativa za Požegu, koja organizuje protest, pozvala je Savez za Srbiju da tada, zbog zajedničkog cilja, ponudi građanima da potpišu Sporazum sa narodom.\ninicijativa za pozegu, Požega, Savez za Srbiju, Sporazum sa narodomPožega\nDJB neće više sarađivati sa SZS i PSG\nda odu ovi kaže:\n29. aprila 2019. u 20.26\na da se oni ne vrate?


Studio Pčelica D predstavlja centar za učenje jezika (od početnog do višeg i konverzacijskog), i namenjen je za polaznike svih uzrasta (za decu, tinejdžere i odrasle). Takođe, kod nas se realizuju različiti kursevi vezani za potrebe polaznika (opšti i poslovni jezik, pripreme za polaganje međunarodnih ispita). U našem centru organizujemo kurseve engleskog, nemačkog, ruskog, italijanskog, francuskog i srpskog jezika.\nKurseve i nastavu prilagođavamo potrebama polaznika.\nTakođe, organizujemo kurseve i radionice umetničkih sadržaja (muzičke i likovne radionice, dramski klub).\nStudio Pčelica D nastao je kao rezultat višegodišnjeg rada profesora škole. U radu sa mlađim polaznicima primenjuje se poseban, humanistički pristup koji su profesori sami vremenom razvijali i primenjivali, imajući za rezultat veoma uspešnu realizaciju nastavnog plana i programa za učenje kako maternjeg tako i stranih jezika, kao i drugih aktivnosti vezanih za razvijanje veština komunikacije i lični razvoj polaznika.\nNastava se realizuje u opremljenim učionicama i u toplom i prijateljskom okruženju. Cilj nam je da se polaznici osećaju opušteno i prijatno. Koristimo udžbenike veoma renomiranih izdavača (Longman, Cambridge University Press, Oxford University Press, itd.) i to udžbenike koji su se pokazali veoma uspešnim i odgovarajućim za naše polaznike i njihov uzrast. Dodatne materijale za nastavu preuzimamo od svetskih portala za učenje stranih jezika.


BITEF Festival 2011 | Vinarija Zvonko Bogdan\nBITEF Festival 2011\nČet, 09/15/2011 - 12:03\nBitef je jedan od retkih festivala koji obuhvata kako eksperimentalne, tako i tradicionalne forme. Revolucionarnih šezdesetih i sedamdesetih godina, gledaoci su imali priliku da vide neke od najhrabrijih scenskih eksperimenata koji su vodili ka razaranju dramske forme, ali takođe i značajna klasična ostvarenja, kao i predstave tradicionalnog orijentalnog teatra. Tokom osamdesetih i devedesetih, Bitef je predstavio najviše domete postmodernog teatra i plesa. Čak i u vreme političko-ekonomske krize i embarga, Bitef je uspevao da promoviše najviše kulturne vrednosti i dovede u Beograd neka od najvećih imena svetske izvođačke scene. U prvoj deceniji XX veka Bitef prikazuje nova i inovativna dostignuća svetskog "mejnstrima", predstave postdramskog i neverbalnog scenskog izraza, kao i one realizovane uz pomoć novih tehnologija, otvorivši tako vrata virtuelnoj stvarnosti "sajber" teatra.


Počele isplate prvih umanjenih plata i penzija – Ozon Media\nZaposleni u javnom sektoru i deo penzionera u decembru će prvi put primiti umanjene plate i penzije na osnovu mera Vlade Srbije za postizanje uštede u budžetu.\nPlate u javnom sektoru veće od 25.000 dinara su smanjene lineralno po stopi od 10 odsto, dok su penzije smanjene tako što je iznos veći od 25.000 dinara smanjen po stopi od 22 odsto, a iznos veći od 40.000 dinara po stopi od 25 odsto. Zarade u javnom sektoru su smanjene zaposlenima u direktnim i indirektnim korisnicima budžeta, organizacijama za obavezno socijalno osiguranje, lokalnim samoupravama, javnim preduzećima, preduzećima u većinskom državnom vlasnistvu, javnim agencijama i Narodnoj banci Srbije.\nNjima su, pored plata, po stopi od 10 odsto smanjena i druga stalna primanja veća od 25.000 dinara, kao što su naknade za članstva u organima upavljanja i nadzora, radnim grupama, savetima i komisijama. Od smanjenja mesečnih primanja izuzeto je 61 odsto penizonara, odnosno oko milion do ukupno 1,7 miliona penzionera, čije su penzije do 25.000 dinara.\nProsvetari i ove nedelje štrajkuju\n„I ja postojim“\n16.01.2014. Ozon Komentari su isključeni na „I ja postojim“\n29.11.2020. Ozon Komentari su isključeni na U Vojvodini 1.784 novozaražena koronom\n02.07.2019. Ozon Komentari su isključeni na Isključenja struje\nPrioritetne grupe za imunizaciju i NOVINARI\nPočelo drugo polugodište, kombinovana nastava


JURID by Honeywell - Delovi za kamione - SIMPLEX, Srbija\nNaslovna BRENDOVI JURID by Honeywell\nVeć mnogo godina, ime JURID predstavlja proizvode visokog kvaliteta, performansi i inovacija. Najveća proizvodna lokacija globalnog proizvođača frikcionih pločica (Bendix/Jurid) i tehnološki centar za Evropu je u Glindu, u blizini Hamburga.\nKlijenti kompanije uključuju sve veće proizvođače vozila i kočnica za putnička i komercijalna vozila, kao i sopstvenu korporacijsku prodaju rezervnih delova. Dodatni klijenti su nam u avio industriji i u sektoru železničkog saobraćaja.\nProizvodni asortiman obuhvata kočione pločice za automobile, komercijalna i železnička vozila, industrijske frikcione pločice, frikcione materijale od taljenog metala kao i pločice ručnih kočnica. JURID je jedan od vodećih proizvođača frikcionih pločica širom sveta.\nDa bi se održalo i dalje razvilo naše tehničko napredovanje, JURID održava odeljenje za istraživanje i razvoj sa oko 120 zaposlenih. Visoko specijalizovani hemijski i procesni inženjeri stalno rade na razvoju novih proizvoda i proizvodnih metoda. Veoma bitan istraživački aspekt predstavlja razvoj ekoloških pločica, gde se koriste samo oni sirovi materijali koji ne predstavljaju rizik za čoveka i okoliš. Razvoj i proizvodnja JURID proizvoda su podložni najvišim zahtevima što se tiče kvaliteta i okoliša.\nJURID je sertifikovan u sektoru kvaliteta u skladu sa QS 9000 i DIN EN ISO 9001, u sektoru očuvanja okoliša prema DIN EN ISO 14001 i u sektoru zdravlja i sigurnosti prema OHSAS 18001:1999 standardu.\n* DIN ISO 9001\n* KBA ISO 9001\n* ISO/TS 16949\nUsprkos svim tehničkim dostignućima, performanse kompanije se održavaju u skladu sa kvalifikacijom, sposobnošću i motivacijom njenog osoblja. U skladu sa tim, deo naše filozofije osoblja jeste promocija , motivacija i priznavanje performansi naših zaposlenih.


RTCG - Radio Televizija Crne Gore - Nacionalni javni servis :: Svijet :: Danas parlamentari izbori\nU IRANU 21. 02. 2020. 08:52 >> 08:51 0\nDanas parlamentari izbori\nGrađani Irana od jutros glasaju na parlamentarnim izborima na kojima je moguća niža izlaznost zbog diskvalifikacije više od 7.000 potencijalnih kandidata, uglavnom reformista i umjerenih političara.\nVođstvo Irana i državni mediji pozvali su birače da izađu na izbore, a neki su taj čin opisivali kao vjersku obavezu.\nIranski vrhovni vođa ajatolah Ali Hamnei glasao je u džamiji blizu svog kabineta nedugo pošto su birališta otvorena u 7.00 po lokalnom vremenu (4.30 po centralnoevropskom) i pozvao Irance da izađu na izbore.\n"Svako kome je stalo do iranskih nacionalnih interesa treba da učestvuje na izborima. Neprijatalji žele da vide koji su rezultati maksimalnog pritiska SAD", rekao je Hamnei, misleći na američke sankcije kojima je ograničena sposobnost Irana da izvozi naftu, zbog čega je ekonomija zemlje u recesiji.\nHamnei je ove nedjelje rekao da će visoka izlaznost na izborima osujetiti antiiranske "zavjere i planove" Amerikanaca i onih koji podržavaju Izrael.\nNa izborima za parlament sa 290 mjesta učestvuje oko 7.000 kandidata.\nPravo glasa ima oko 58 od 80 miliona Iranaca.\nNa prethodnim parlamentarnim izborima održanim 2016. godine izlaznost je bila oko 62 odsto.\nBirališta se zatvaraju u 18.00 (15.30 po centralnoevropskom vremenu), a prvi rezultati očekuju se sjutra.


Krimska Tatarka predstavnica Ukrajine na Evroviziji\nDžamala, Tatarka sa poluostrva Krim, koji je u martu 2014. godine pripojen Rusiji, biće predstavnica Ukrajine na takmičenju pesme Evrovizije s pesmom „1944“, posvećenoj proterivanja krimskih Tatara posle Drugog svetskog rata.\nDžamala (32), pevačica po struci i zvezda džeza u Ukrajini, pobedila je na takmičenju za izbor pesme iz Ukrajine za Evroviziju.\nTatari, uglavnom muslimani, kolektivno su deportovani sa Krima u Sibir 1944. godine za vreme sovjetskog lidera Josifa Visarionoviča Džugašvilija Staljina zbog masovne saradnje s nemačkim nacističkim okupatorima u Drugom svetskom ratu. Za tri dana tada je proterano više od 190.000 krimskih Tatara.\nKrimski Tatari su počeli da se vraćaju u postojbinu tek krajem 1980-ih, s raspadom Sovjetskog Saveza. To stanovništvo, međutim, brzo raste u poredjenju sa ostarelim ruskim stanovništvom, a integracija Tatara je dugoročan problem Kremlja.\nKrimski Tatari su pre dve godine bojkotovali referendum o nezavisnosti Krima koji je bio uvod za pripajanje tog poluostrva Rusiji.


RTCG - Radio Televizija Crne Gore - Nacionalni javni servis :: Nauka i tehnologija :: Rusija počela blokadu "Telegrama"\nAPLIKACIJA ZA PORUKE 16. 04. 2018. 22:10 >> 22:06 2\nRusko regulatorno tijelo za komunikacije saopštilo je danas da je počelo primjenu zabrane popularne aplikcije za poruke Telegram.\nTelekom provajderima naloženo je da blokiraju rad Telegrama u Rusiji pošto je sud prošle nedjelje podržao vlasti koje traže da se ta aplikacija ne koristi u zemlji dok ne da ključ za dešifrovanje podataka.\nRuske vlasti navode da su Telegram, koji je razvio ruski preduzetnik Pavel Durov koristili nasilni ekstremisti. Kompanija smatra da ruska obavještajna služba FSB krši prava korisnika.\nTelegram je na kratko bio nedostupan danas popodne, ali je kasnije tokom dana ponovo bio onlajn. Durov je prošle nedjelje rekao da će najnovije verzije te aplikacije imati ugrađene odlike kojim će moći da se zaobiđe blokada.\nIz kancelarije ruskog predsjednika saopšteno je danas da će sada koristiti drugu aplikaciju.\nBoing prinudno sletio u Rusiji\nRusi imaju novo oružje koje izaziva halucinacije\n10. 03. 2019. 3


VLADA RS U IZVJEŠTAJU SB UN: SDA osporava Dejtonski sporazum pozivima na tzv. građansku BiH | Banjaluka.net\nSDA, najveća bošnjačka stranka u BiH, osporava Dejtonski sporazum i ne prihvata dejtonski kompromis, stoji u najnovijem izvještaju Vlade RS Savjetu bezbjednosti UN, saopšteno je danas iz Vlade RS.\n“SDA često demonstrira svoje odbijanje Dejtona, između ostalog i u svojoj deklaraciji iz septembra 2019. godine u kojoj otvoreno poziva na ukidanje dejtonske strukture BiH. Pozivi na takozvanu ‘građansku’ BiH u stvari su pozivi na državu kojom vladaju i kojom se vlada za najbrojniji konstitutivni narod u BiH”, navedeno je u izvještaju, koji je uputio Radovan Višković, predsjednik Vlade RS, prenose iz Biroa za odnose sa javnošću Vlade RS.\nOni ističu da se 24. izvještaj odnosi na period maj – oktobar 2020. godine i u njemu, kako je istaknuto, Vlada izražava svoja viđenja o ključnim pitanjima i problemima sa kojima se suočava BiH, a u cilju razjašnjavanja svojih stanovišta članovima Savjeta bezbjednosti i međunarodne zajednice, prenose Nezavisne.\n“Naglašava se opredijeljenost RS za Dejtonski sporazum i potreba da druge zainteresovane strane pokažu istu opredijeljenost. Dejtonski sporazum je jedan od najuspješnijih mirovnih sporazuma u istoriji, zbog koncepta Ustava BiH koji štiti dva entiteta i tri konstitutivna naroda u BiH. BiH je često disfunkcionalna, ali osnovni razlog ne leži u Dejtonskom sporazumu, nego u odbijanju važnih aktera da ga prihvate i poštuju. BiH može biti potpuno uspješna samo ako se akteri u BiH i izvan nje budu pridržavali Dejtona”, istaknuto je.\n“Iako RS i njeni lideri rade na izgradnji mostova sa susjednim zemljama BiH, SDA i mnogi drugi elementi sarajevskog političkog establišmenta rade upravo suprotno”, naglašeno je. RS je, kako je istaknuto, naglašava svoju opredijeljenost za put BiH ka EU i ističe napredak ostvaren na polju evropskih integracija, ali, kako je naglašeno, dalje prisustvo visokog predstavnika i stranih sudija u Ustavnom sudu BiH ostaje prepreka evropskim integracijama.\nOznake: SDA, UN, Vlada RS


Kovačević: Nakon tajne saradnje opozicija voljna da sa Šmitom i javno sarađuje - Glas Srpske\nSRNA 18.01.2022 15:54\nPotpuno je jasno da kandidat PDP-a za jednu od inokosnih funkcija na narednim izborima Jelena Trivić zagovara saradnju i razgovore sa Kristijanom Šmitom u trenutku kada je isti saopštio da mu je ključna misija obezbijediti BiH bez Milorada Dodika, rekao je portparol SNSD-a Radovan Kovačević.\nKovačević je rekao Srni da je Trivićeva na tom planu svjesna da jedino tako, odnosno nekakvom intervencijom izvana, može obezbijediti političku poziciju za sebe, a nikako na osnovu volje građana.\n- Jer u svakoj situaciji, kada to građani budu procjenjivali, Milorad Dodik, koji je srpski član Predsjedništva i lider SNSD-a, biće i ostaće najpopularniji političar u Srpskoj - rekao je Kovačević.\nOn je naveo da je potpuno banalno davati izjave o tome da postoji mogućnost da Šmit povuče odluke o izmjenama Krivičnog zakona BiH, koje je neovlašteno donio nekadašnji visoki predstavnik Valentin Incko, s obzirom da je sam Šmit, prije nepuna dva dana, jasno i otvoreno rekao da mu ne pada na pamet da to povuče.\nKovačević je rekao da Srpska ne može pristati na Šmita kao visokog predstavnika jer, kako i sama Trivićeva kaže, nije ispoštovana procedura u UN kada je riječ o njegovom izboru.\n- Ukoliko pristajemo na Šmita, onda pristajemo na to i da Srpska više nije strana koja se bavi pitanjem visokog predstavnika BiH u skladu sa Dejtonskim sporazumom i Aneksom 10. Dakle, to je nešto na šta Srpska ne može da pristane - rekao je Kovačević.\nOn je istakao da izjave Trivićeve pokazuju da je opozicija voljna i spremna da sa Šmitom i javno sarađuje.\n- Mi znamo da tajno sa njim i te kako sarađuju - naglasio je Kovačević.\nOn je rekao da Trivićeva za aktuelnu krizu u BiH konstantno okrivljuje SNSD izjednačavajući odgovornost te stranke sa svim onim što negativno rade SDA i predstavnici bošnjačkog naroda.\n- Smatramo da je to jako neodgovorno od bilo koga ko želi da predstavlja građane Srpske. Ne smijemo zaboraviti da je politička kriza nastala nakon što je Incko nametnuo što je nametnuo, kao i reakciju Srpske o učešću u odlučivanju u zajedničkim institucijama što su zajedno sve parlamentarne partije iz Srpske dogovorile, uključujući PDP - naveo je Kovačević.\nOn ističe da to ne smije da se zaboravi, kao i da je kompletna radikalizacija poslije toga dolazila iz političkog Sarajeva.\nKovačević je rekao da je neozbiljno od bilo koga ko želi da predstavlja građane Srpske, poput Trivićeve, da izjednačava regularne policijske jedinice u Srpskoj sa paravojnim formacijama poput "Zelenih beretki", koje paradiraju Federacijom BiH uz poznate vjerske povike "Alahu ekber", čime govore o istrebljenju Srba i nestanku Srpske


Održana škola eko liderstva | SjevernaZemlja.ME\nOdržana mala škola eko liderstva\nU Beranama je, u organizaciji NVO „Sjeverna zemlja“, održana dvodnevna „Mala škola eko liderstva“, za 15 mladih iz opština Andrijevica, Berane, Bijelo Polje, Rožaje, Plav, Petnjica i Gusinje.\nPravo učešća na Školi su imali mladi, od 15 do 29 godina, iz omladinskih klubova i asocijacija, srednjoškolci i studenti, predstavnici NVO, mladi političkih partija, predstavnici relevantnih organa lokalne i državne uprave sa teritorije pomenutih opština.\nOsnovna znanja, ali i praktične primjere i iskustva iz oblasti zaštite životne sredine, javnog zagovaranja i liderstva, učesnicima Škole su prenijeli Aleksandar Perović, direktor NVO „Ozon“ iz Nikšića i Milorad Mitrović, direktor NVO „Breznica“ iz Pljevalja, crnogorskom društvu poznati kao veliki ekološki aktivisti, ali i lideri u svom poslu – zaštiti životne sredine.\nPolaznici Škole su, nakon dodjele sertifikata za uspješno učešće, izrazili zadovoljstvo što su imali priliku da budu dio ove, za region sjeveroistoka Crne Gore, rijetke edukativne aktivnosti, koja im je nametnula nove obrasce razmišljanja i djelovanja. Takođe, istakli su potrebu ponovnog organizovanja ove Škole i naredne godine, imajući u vidu činjenicu da je Crna Gora na pragu otvaranja Poglavlja 27.\nPodršku organizaciji ove Škole je pružio Arhus centar u Beranama, u čijim prostorijama se i održala ista. Ova aktivnost je realizovana kroz projekat „Mala škola eko liderstva“ koji je podržan od strane Ministarstva sporta sredstvima za 2018. godinu.


Čist vazduh za Crnu Goru 2019/2020 - NGO Green Home\nPočetna >Aktuelno >Čist vazduh za Crnu Goru 2019/2020\nNVO Green Home realizuje projekat pod nazivom „Čist vazduh za Crnu Goru“. Projektom se želi ukazati na negativne posledice sagorevanja uglja na životnu sredinu, kvalitet života i zdravlje ljudi, kao i važnost prelaska na alternativne izvore energije zarad dugoročnog poboljšanja kvaliteta vazduha, kroz podizanje svijesti o novim energetskim rješenjima i procesu pravedne tranzicije.\nOpšti cilj projekta je podsticanje korišćenja čiste energije, usvajanje pravedne tranzicije i rješenje problema životne sredine i zdravlja prouzrokovanih zagađivanjem vazduha u Opštini Pljevlja, ali i u cijeloj Crnoj Gori.\n1) Podizanje svijesti građana o negativnim efektima sagorijevanja uglja na životnu sredinu i zdravlje kroz prezentovanje podataka o unutrašnjem i spoljašnjem kvalitetu vazduha u Pljevljima;\n2) Formiranje informativne baze o posledicama napuštanja uglja za građane, lokalnu i nacionalnu vlast, i usvajanje pravedne tranzicije;\n3) Praćenje revizije Nacionalne strategije o klimatskim promjenama do 2030. godine, vođenje dijaloga o usvajanju kvaliteta unutrašnjeg vazduha u zakonodavstvo i o izvodljivim rješenjima za čistu energetsku tranziciju.\nProjekat je finansiran od strane Evropskog fonda za klimu (European Climate Foundation) i traje 12 mjeseci (od oktobra 2019. do oktobra 2020. godine).


Dodik poručio Incku: Promeni me ako možeš | Blok vesti\nDodik poručio Incku: Promeni me ako možeš\nPredsedavajući Predsedništva BiH Milorad Dodik ponovio je danas u Banjaluci da je Savet za sprovođenje mira (PIC) u BiH nelegalan i da ne čita kominikee koje taj Savet usvoji.\nPodsetimo, juče je Upravni odbor Saveta za sprovođenje mira (PIC) ponovio da "entiteti nemaju pravo na otcepljenje od BiH i da oni pravno postoje samo na osnovu Ustava BiH".\n"Već deset godina ne čitam isprazne kominikee PIC-a, jer umišljaju da nama treba da daju zadatke kao da nemamo pametnijeg posla. Nisam čitao ni poslednji kominike i ne zanima me. PIC bi konačno trebalo da prestane da na takav način deluje", rekao je Dodik novinarima.\nOn je naveo da u poslednjih pet godina "nijedan kominike nije ispunjen i da je sve isprazna priča".\n"Dosta je više tutorstva i da se govori šta ovde treba da radimo. Savršeno dobro znamo šta treba da radimo, a oni su u značajnom obimu remetilački faktor, pogotovo visoki predstavnik koji bi konačno morao da napusti BiH", rekao je Dodik.\nNaveo je da je tek sinoć saznao da je PIC imao dvodnevnu sednicu, dodavši da Rusija ne podržava kominikee PIC-a.\n"Taj pravični svet ne dozvoljava Srbima u BiH samoopredeljenje, a Albancima, kao nacionalnoj manjini na Kosovu, pokušava da podrži neku državu. To je nepravedan odnos", rekao je Dodik koristeći uvredljivo ime za Albance.\nKomentarišući izjavu visokog predstavnika u BiH Valentina Incka da je dao rok od šest meseci političarima u BiH da promene politiku ili će tražiti reagovanje EU, Dodik je rekao – ko još veruje Incku, odakle mu nadležnost i da li piše u Dejtonskom sporazumu da može da menja politiku u BiH.\n"Incko služi za zamajavanje, jer hoće da se dopadne političkom Sarajevu i zato nešto izmišlja. Šta znači promena politike, to je priča Sarajeva da dolazi nova administracija SAD pa se probudio Incko da ne zaostaje za očekivanjima Bošnjaka. Kada je on sa ozbiljnim političarem razgovarao", naveo je srpski član Predsedništva BiH.\n"Koga će kazniti i kakvo njegovo kažnjavanje? Deset godina ne može da objavi odluku u našem Službenom glasniku i tako neće moći ni sada. Incko je smešna figura u ispunjavanju očekivanja morbidnog političkog Sarajeva da neko bude kažnjen", smatra Dodik.\nOn je dodao i da mu je bošnjački član Predsedništva BiH Šefik Džaferović poručio da mora promeniti politiku inače će nestati sa političke scene.\nPrevious articleAtlagić negativan na sramotu\nNext articlePONUDA NA STOLU: Gudurić bi mogao da se vrati u Evropu?


CRCD: Diskriminacija netradicionalnih verskih zajednica | Autonomija\nNevladina organizacija Centar za razvoj civilnog društva (CRCD) iz Zrenjanina pozdravila je danas preporuku pokrajinskog ombudsmana da se budžetska sredstva ubuduće raspodeljuju ne samo tradicionalnim, već i drugim registrovanim crkvama i verskim zajednicama.\nTa preporuka upućena je Pokrajinskom sekretarijatu za propise, upravu i nacionalne manjine. Ona je odgovor na predstavku koju je CRCD 1. avgusta 2009. uputio ombudsmanu Vojvodine, sa zahtevom da se zbog verske diskriminacije inicira postupak za poništenje konkursa Pokrajinskog sekretarijata za nacionalne manjine iz jula 2009. za dodelu sredstava crkvama i verskim zajednicama u Vojvodini.\nCRCD je tada tražio da se promene propozicije konkursa tako što će se omogućiti konkurisanje i “netradicionalnim” crkvama i verskim zajednicama.\nCRCD smatra da ovakvo reagovanje ombudsmana predstavlja podršku svim pokrajinskim organima da poštuju ustavna načela o zabrani diskriminacije i da ne primenjuju arbitrarnu podelu na “tradicionalne” i “netradicionalne” verske zajednice.\n“Preporuka pokrajinskog ombudsmana upućena Pokrajinskom sekretarijatu za propise, upravu i nacionalne manjine predstavlja još jedan dokaz o postojanju verske diskriminacije u Srbiji koju generiše neustavno ponašanje Ministarstva vera”, ocenjuje se u saopštenju.\nCRCD je naveo da je za skoro četiri godine primene Zakona o crkvama i verskim zajednicama registrovano samo 12 od oko 170 netradicionalnih verskih zajednica i da nije registrovana nijedna nehrišćanska verska zajednica.


Antic: U SRB investicioni bum, gradi se 11 velikih projekata\nTanjug 22. marta 2022. 15:31\nBEOGRAD – Srbija u ovom trenutku beleži pravi investicioni bum, u čemu novi „krvotok“ naše zemlje predstavlja 11 velikih projekata koji se grade, auto-putevi i brze saobraćajnice u ukupnoj dužini oko 501 kilometara, poručio je danas direktor Koridora Srbije Aleksandar Antić na Sedmoj srpskoj konferenciji o razvoju nekretnina i infrastrukture u Beogradu.\nAntić je tom prilikom pozvao sve da investiraju u Srbiju, bez obzira da li je u pitanju putna ili neka druga infrastruktura, navodi se u saopštenju Koridora Srbije.\n„Na Moravskom koridoru ćemo, nakon izgradnje auto-puta ostaviti dve kompletno infrastrukturno uređene industrijske zone – kod Kruševca površine 23 hektara i 15 hektara kod Kraljeva. Sve to otvara brojne razvojne mogućnosti i u mnogim segmentima utiče na poboljšanje života ljudi i razvoj novih velikih industrijskih zona“, rekao je Antić.\nOn je istakao da vrednost nekretnina i građevinskog zemljišta drastično raste u zonama gde prolaze infrastrukturni projekti.\n“ LJudima koji žive i gravitiraju na određenom putnom pravcu, otvara se čitav set mogućnosti, od školovanja, zapošljavanja, biznis šansi za preduzetnike, ubrzava se život, transport i komunikacija ljudi, usluga i robe“, rekao je Antić.\nKako je istakao, u procesu izgradnje auto-puta, rešavanjem niza imovinsko- pravnih odnosa razvija se i sektor nekretnina, jer, kaže, novac od eksproprijacije u najvećoj meri se ulaže u kupovinu novih nekretnina.\nAntić je naveo i da se, usled velikog broja infrastrukturnih projekata država svakodnevno susreće sa brojnim izazovima, kao što su nedostatak radne snage i još izraženiji nedostatak vrhunskog inženjerskog kadra, zbog čega je „sve veće prisustvo stranih kompanija u Srbiji“.\n„Suočavamo se i sa obezbeđivanjem neophodnog građevinskog materijala. Probleme rešavamo na najbolji mogući način, a sa velikim zadovoljstvom mogu da kažem da se projekti realizuju u skladu sa dinamikom i rokovima, zahvaljujući dobroj organizaciji i ozbiljnim partnerima sa kojima sarađujemo“, naveo je Antić, koji je posebno istakao podršku predsednika Aleksandra Vučića, Vlade Srbije, kao i međunarodnih finansijskih institucija.\nPored Antića, na panelu su govorili i direktor Sektora za strateške analize, usluge i internacionalizaciju u Privrednoj komori Srbije Mihailo Vesović, članica Izvršnog odbora Komercijalne banke Dubravka Đedović, regionalni menadžer za Centralnu i Jugoistočnu Evropu ispred IFC-a Ary Naim i predstavnik EIB-a Paul Hickey.\nKako znaš da plavuša prodavačica koristi tampone?\nIza uveta ima tampon i nigde ne može da nađe olovku.


30 posto više gostiju | KOPAONIK\n30 posto više gostiju\nBy BS 2 januara, 2014 23:42\nViše od 10 hiljada domaćih i stranih turista tokom praznika boravi na Kopaoniku, a zahvaljujući sistemima za veštačko osnežavanje, ljubitelji snega i zimskih sportova imaju priliku da uživaju u odličnom skijanju na 35 centimetara utabanog snega. Iako su u gradovima temperature u plusu, na planini je zimska idila, upravo zahvaljujući jednoj od najboljih investicija Skijališta Srbije.\nVršilac dužnosti generalnog direktora Dejan Ljevnaić rekao je da je sezona odlično počela i da u toku jednog dana na stazama Kopanika skija više od 5 hiljda skijaša. “Da je sezona počela odlično, govori podatak da je promet od ski karata u ovom periodu uvećan za 30 posto u odnosu na prethodnu sezonu. Staze su odlično pripremljene i zadovoljstvo skijaša nam pokazuje da će ovo biti još jedna uspešna sezona”, naglasio je Ljevnaić.\nBordere i skijaše trenutno prevozi 13 žičara i ski liftova, koji uživaju na 13 staza. Od ove sezone, pored skijanja, novi adrenalinski sadržaji, bob na šinama, tjubing i zip lajn rade za turiste Kopaonika. Zbog velikog interesovanja, radno vreme ski centra je produženo za pola sata, pa će skijalište raditi od 8.30 do 16 časova.\nTokom novogodišnjih praznika na Kopaoniku se gotovo nije moglo naći slobodnog smeštaja. Prema rečima Nikole Avrama, direktora MK Mountain Resorta, svi kapaciteti ovog najvećeg hotelskog kompleksa bili su popunjeni, a trend odlične posete se nastavlja i za vreme školskog raspusta kada se još samo za sledeći vikend može rezervisati mali broj raspoloživih soba u hotelima Grand i Angella. Od 19.januara su i cene smeštaja niže, zbog čega je veliko interesovanje za taj promoivni period koji traje i tokom februara i marta. Ova sezona će po svemu sudeći nadmašiti očekivanja, jer već u ovom trenutku možemo govoriti o povećanju od 30 posto noćenja u odnosu na prethodnu sezonu, istakao je Nikola Avram.\nDugogodišnja ulaganja u infrastrukturu skijališta, kao i u hotelske sadržaje, dovela su do toga da Kopaonik danas prepoznaje ceo region kao jednu od najkonkurentnijih skijaških destinacija sa dobrim odnosom cene i kvaliteta, a u prilog tome govori sve veća poseta stranaca, najviše sa Ruskog tržišta i zemalja iz regiona, ali ne zaostaju ni gosti iz Rumune, koji se u sve većem broju mogi videti na našem najpoznatijem ski centru.


Birčević sad na korak od povratka u Partizan! – Televizija srpske dijaspore\nČeka se odluka Hirošimine uprave…\nPartizan je birao i na kraju izabrao. Posle nekoliko neuspelih pregovora sa internacionalcima, čiji su klubovi ili zahtevali pozamašno obeštećenje ili su samo odmahivali rukom na ponude crno-belih, klub iz Humske je odlučio da se na poziciji krilnog centra pojača srpskim znanjem. Odluka je pala na Stefana Birčevića.\nŽelja je obostrana, a od realizacije je deli dozvola Hirošime Dragonflas, s kojom srpski internacionalac ima ugovor. Ipak, japanski klub, s kojim je Birčević nedavno potpisao ugovor, ne bi trebalo da pravi probleme oko raskida.\nPrema odluci tamošnjih vlasti, zbog pandemije korona virusa (najmanje) mesec dana je zabranjen ulazak u Japan i tako je praktično onemogućeno Birčeviću da se priključi (nesuđenim) saigračima. Zbog toga uprava Hirošime razmišlja da oslobodi ugovorne obaveze krilnog cenrta, što otvara mogućnost Partizanu da ga vrati u svoje redove.\nUkoliko se ovo ostvari, iskusni košarkaš će obući crno-beli dres treći put.\nPrethodno, za Partizan je dobitovao u sezoni 2016/2017, u kojoj je imao prosek od 12,52 poena, 5,73 skoka i 1,1 asistencija na 60 utakmica u tri takmičenja (ABA liga, Superliga, Liga šampiona).\nBirčević se drugi put vratio u Humsku u leto 2019. godine i bio deo ekipe koja je osvojila Superkup ABA lige i Kup Radivoja Koraća, ali i koja je pre prekida sezone zbog korona virusa, izborila pol poziciju u plej-ofu regionalnog takmičenja, te ostvarila najbolji rezultat od svih pred početak završnih rundi u Evrokupu.\nNa kraju najuspešnije sezone crno-belih u post-Vujoševićevoj eri, dve strane su se razišle. Posle nekoliko meseci bez adekvatnog angažmana, Birčević je potpisao s Borcem, ali se odmah pojavila konkretna ponuda Hirošime. Prihvatio je, spakofvao kofere, čekao japansku vizu. Ipak, pomenuta situacija u Japanu mu nije dozvolila da ga ogreje košarkaško sunce u Zemlji izlazećeg sunca, što će iskoristiti Partizan.\nna korakod povratkaStefan Birčeviću Partizan\nItalija – religija i korona: Ove godine nema dječjeg plača u Sikstinskoj kapeli\nKosovo i Metohija: Na Božić, kod Obilića, ponovo opljačkana srpska kuća\nNBA: Jokić na korak od četvrtog tripl-dabla, Bogdanovih samo sedam poena…\nSjeverna Makedonija – korona: Na korak do uvođenja policijskog časa


Brnabić: Izjava Turkovićeve zvučala kao vic, Vučić to radi iz srca - Virus korona - BiH\nBrnabić: Izjava Turkovićeve zvučala kao vic, Vučić to radi iz srca\nFoto: Tanjug | Brnabić: Izjava Turkovićeve zvučala kao vic, Vučić to radi iz srca\nSrna 08.03.2021 07:47\nBEOGRAD - Premijer Srbije Ana Brnabić izjavila je da joj je izjava ministra inostranih poslova BiH Bisere Turković da je vakcina "Astra Zeneca" za siromašne zvučala kao vic budući da je 70 odsto građana u Velikoj Britaniji primilo tu vakcinu.\n"Ako je Velika Britanija siromašna, onda je toliko ta izjava tačna... Ali da ne budem negativna, bilo je mnogo više pozitivnih reakcija posebno od građana", rekla je Brnabićeva sinoć za Televiziju Pink, osvrnuvši se na izjave Turkovićeve o vakcini koju je Srbija donirala BiH.\nBrnabićeva je rekla da želi da istakne poruku solidarnosti koju je prilikom predaje vakcina BiH uputio predsjednik Srbije Aleksandar Vučić, te napomenula da su te vakcine ponuđene i donirane i Sjevernoj Makedoniji i Crnoj Gori.\nPrema njenim riječima, najvažnije je biti solidaran kada je najteže.\n"Meni su njihove reakcije zaista nejasne i smešne. To govori, ipak, najviše o njima. Žao mi je što je tako", navela je ona.\nBrnabićeva je rekla da Vučić nije radio ovo zbog političkog marketinga, nego iskreno iz srca, kao znak solidarnosti sa građanima BiH.\nMarketinški stručnjak Nebojša Krstić nazvao je izjavu Turkovićeve rasističkom i šovinističkom, jer je rekla da se vakcina proizvodi u Indiji i da je zato za siromašne.\nBivši obavještajac Božo Spasić smatra da Turkovićeva ne govori u svoje ime već da joj je to rekao Bakir Izetbegović, predsjednik SDA.\n"Evo jedan obaveštajni podatak, da je Bakir Izetbegović zvao (turskog predsednika Taipa Redžepa) Erdoana i rekao mu - pošalji nam bar ovoliko što šalje Vučić. A Erdoan mu je rekao - uzmite Vučićeve vakcine", rekao je Spasić.\nAna Brnabić Bisera Turković Vakcine


RS i Gazprom formiraju zajedničku kompaniju | SEEbiz.eu\nRS i Gazprom formiraju zajedničku kompaniju\nObjavljeno: 26.11.2011 / 10:32\nBANJA LUKA - Predsjednik Republike Srpske Milorad Dodik najavio je da će početkom decembra sa sagovornicima u Moskvi razgovarati o formiranju zajedničkog preduzeća ruskog energetskog giganta "Gazproma" i RS.\n"U svim državama u kojima su do sada formirana takva preduzeća Gazprom je imao većinsko vlasništvo, jer je to njihov preduslov. Mi nemamo ništa protiv toga, jer smo presrećni što ćemo postati dio tog projekta. Razgovaraćemo o mogućnostima da se gradi gasna elektrana za proizvodnju električne energije, kao i o operacijama vezanim za distribuciju gasa po gradovima i njihovom grijanju", istakao je Dodik.\nOn je za "Press RS" rekao da bi vrijednost gasovoda kroz RS, koji bi bio krak "Južnog toka", trebalo da bude više od sto miliona evra.\n"Kada se tome doda i distribucija i izgradnja elektrane, biće to sigurno nekoliko stotina miliona evra", dodao je predsjednik Dodik.\nPredsjednik RS kaže da je nedavna potvrda predsjednika ruske državne kompanije "Gasprom" Alekseja Millera da će krak gasovoda proći kroz RS plod kontinuiteta dobrih odnosa Srpske i Rusije.\nKada je riječ o geološkim istraživanjima u RS, Dodik kaže da tu nije riječ samo o istraživanjima mogućih nalazišta nafte, već i gasa i da do njega dolaze optimističke vijesti, ali da će preciziniji rezultati biti poznati za nekoliko dana.\n"Ako cifre koje sam čuo budu tačne, Republika Srpska ima razloga za ogromno zadovoljstvo", dodao je on.\nTagovi: Gazprom, Južni tok, Republika Srpska, Milorad Dodik, TE Ugljevik


Najava: La Liga, 29. kolo: Borba za Evropu na “Sančez Pichuanu” i gradski derbi Barselone! – Kladjenje.rs\nHomeNajavaNajava: La Liga, 29. kolo: Borba za Evropu na “Sančez Pichuanu” i gradski derbi Barselone!\nNajava: La Liga, 29. kolo: Borba za Evropu na “Sančez Pichuanu” i gradski derbi Barselone!\nPosle mečeve kvalifikacija za Evropsko prvenstvo 2020. godine, nastavlja se španska La Liga. Ovog vikenda je na programu 29. kolo u kom nas očekuje nekoliko zanimljiivih duela. Za vas izdvajamo meč koji se igra na Sančez Pichuanu u kom se sastaju Sevilja i Valensija, kao i gradski derbi Barselone u kom će istoimeni klub dočekati fudbalere Espanjola. Što se tiče Reala, ova ekipa ne bi trebalo da ima previše problema na svom terenu protiv Hueske, dok će Atletiko Madrid na teško gostovanje kod Alavesa. Uvodni meč 29. kola igra se u Kataloniji gde će fudbaleri Đirone dočekati Atletik Bilbao.\nĐirona – Atletik Bilbao – 2 @ 2.80 u 10bet\nUvodni meč 29. kola španske La Lige se igra u Kataloniji gde će domaća ekipa Đirone dočekati Atletik Bilbao. Kada se sve sabere i oduzme ovo je jedna poprilično dobra sezona za Đironu. Naravno, ono što je najvažnije je da će ekipa iz Katalonije i naredne sezone igrati u La Ligi, a da su fudbaleri ove ekipe bili malo konsantniji sigurno je da bi došli i u situaciju da se bore za Evropu. U goste im dolazi Atletik Bilbao koji je na jedan zaista katastrofalan način započeo ovu sezonu, ali ipak kako je prvenstvo odmicalo ekipa iz Baskije je pružala sve bolje partije što je dovelo do toga da se trenutno nalaze na devetom mestu i imaju samo šest boda manje od šestoplasirane Sevilje a dobro je poznato da to šesto mesto donosi plasman u Ligu Evrope. Sigurno je da će Baskijci učiniti sve što je u njihovoj moći da dođu do te pozicije pa im upravo zbog toga i dajemo prednost u ovom meču i savetujemo vam da odigrate 2 koju kladionica 10bet plaća sa kvotom 2.80.Registruj se na 10Bet\nHetafe – Leganes – 3+ @ 2.63 u Meridianbet\nNajprijatnije iznenađenje ove sezone je svakako Hetafe. Naime, ova ekipa se trenutno nalazi na četvrtom mestu koje naredne sezone vodi u Ligu šampiona, što bi bio veliki uspeh za ovu ekipu. I zaista, Hetafe pruža fenomenalne partije cele sezone a pogotovu u poslednje vreme. U prošlom kolu su putovali na teško gostovanje kod Valensije koja takođe želi do Evrope naredne sezone, i uspeli su fudbaleri Hetafea da odole silnim napadima “slepih miševa” i na kraju odu kući sa osvojenim bodom. Što se tiče Leganesa, po svemu sudeći će ova ekipa ostati član La Lige i naredne sezone pošto imaju čak osam bodova više od ekipe koja se nalazi u opasnoj zoni. Ipak u poslednja dva kola su doživeli dva poraza bez datog gola pa je sigurno da će želeti da ostave što bolji utisak na gostovanju kod sjajnog Hetafea. Naravno da prednost u ovom meču dajemo domaćoj ekipi, ali vam ipak savetujemo da se opredelite za golove kojih bi na ovom meču trebalo i te kako da bude. Zbog toga vam predlažemo da probate sa igrom 3+ koju kladionica Meridianbet plaća sa fantastičnom kvotom 2.63.Registruj se na Meridianbet\nBarselona – Espanjol – GG @ 1.80 u 1xbet\nU ovom kolu nas očekuje i veliki derbi Katalonije u kom se sastaju Barselona i Espanjol. Šta reći za ovu sezonu Barse? Izabranici Ernesta Valverdea igraju fantastično na sva tri fronta. U La Ligi imaju veliku prednost u odnosu na svoje rivale. U Ligi šampiona su bez većih problema došli do četvrtfinala, dok su pobedom nad Realom došli do finala Kupa Kralja u kom će igrati protiv Valensije. Dakle, kada se sve sabere i oduzme, sezona je fenomenalna za sada. Što se tiče Espanjola, i ova ekipa je sjajno startovala u šampionatu, čak su u jednom trenutku bili i na mestu koje naredne sezone vodi u Ligu šampiona, ali su onda upravo porazom od Barselone kada je bilo čak 5:0, upali u veliku krizu iz koje su izašli tek pre desetak kola. Trenutno se Espanjol nalazi na 13. mestu i neće imati većih problema da sačuvaju prvoligaški status, ali će teško moći i do Evrope, što je pre početka sezone bio jedan od ciljeva ove ekipe. Pomenuli smo već da je u prvom meču ove dve ekipe kada je Espanjol bio domaćin bilo neverovatnih 5:0. Sigurno je da će gostujuća ekipa učiniti sve da izbegne novu bruku u duelu sa gradskim rivalom pa vam zbog toga predlažemo da probate sa igrom GG koju kladionica 1xbet plaća sa kvotom 1.80.Registruj se na 1XBet\nSelta – Viljareal – 3+ @ 1.98 u Meridianbet\nDa nam je pre prvenstva neko pričao da će ovo biti duel dve ekipe koje se grčevito bore za opstanak sigurno je da mu ne bi poverovali. Naime, Selta se nalazi u zoni ispadanja i imaju čak četiri boda manje u odnosu na Viljareal koji se nalazi samo poziciju iznad, što nam daje zaključak da će jedna od ove dve ekipe gotovo sigurno naredne sezone igrati u Segundi, gde im naravno nije mesto. Odlično je Selta startovala ove sezone, ali su onda ušli u jednu katastrofalnu seriju rezultata, koja ruku na srce traje i dalje. U poslednjih pet kola, ova ekipa je čak četiri puta poražena uz jedan remi, a u tom periodu su postigli samo jedan gol, što je zaista ispod svakog nivoa. Sa druge strane, Viljareal je počeo sa nešto boljim partijama u poslednje vreme i vezali su dve pobede usled čega su prepustili svoju poziciju Selti, od koje u ovom trenutku imaju četiri boda više, ali i putuju u Vigo na teško gostovanje. Evidentno je da “žuta podmornica” pruža dosta bolje partije u poslednje vreme, pa joj zbog toga i dajemo ulogu favorita u ovom meču. Ipak, i jednima i drugima je pobeda imperativ, pa upravo zbog toga nema sumnje da nas očekuje meč sa mnogo golova i zato vam savetujemo da probate sa igrom 3+ koju kladionica Meridianbet plaća sa kvotom 1.98.Registruj se na Meridianbet\nAlaves – Atletiko Madrid – 0-2 @ 1.52 u Bet365\nJoš jedan veoma zanimljiv meč nas očekuje u Baskiji gde će fudbaleri Alavesa dočekati Atletiko Madrid. Domaća ekipa ima jednu zaista fantastičnu sezonu a najbolji pokazatelj i to je trenutno stanje na tabeli pošto se Baskijci nalaze na petom mestu koje naredne sezone donosi plasman u Ligu Evrope. U prošlom kolu je Alaves ostvario jednu veoma važnu pobedu na gostovanju kod Hueske, što je bila druga vezana pobeda na strani za ovu ekipu, koja i inače u poslednje vreme dosta bolje igra na strani nego na svom terenu. Atletiko Madrid je u evidentnoj krizi rezultata. Posle ispadanja od Juventusa u Ligi šampiona, ova ekipa je u prošlom kolu La Lige doživela poraz na gostovanju kod Bilbaa a taj meč je završen rezultatom 2:0. Na taj način su izabranici Čola Simeonea ugrozili drugu poziciju na tabeli pošto Real Madrid ima samo dva boda manje i relativno lak meč u ovom kolu na svom terenu protiv Hueske. I jedni i drugi igraju ove sezone mečeve sa malim brojem golova, pa bi to slučaj mogao da bude i sada i zbog toga vam toplo preporučujemo da probate sa igrom 0-2 koju kladionica Bet365 plaća sa kvotom 1.52.Registruj se na Bet365\nLevante – Eibar – 1 @ 2.75 u 10bet\nLevante u poslednje vreme ne igra onako kako to njegovi navijači očekuju, i vrlo lako bi moglo da im se dogodi da ukoliko nastave sa ovakvim partijama dovedu sebe u izuzetno nezgodnu situaciju. Naime, trenutno ova ekipa zauzima 15. mesto na tabeli ali ima šest bodova više u odnosu na najugroženije ekipe, što u ovom trenutku jeste fina zaliha, ali ukoliko bi Levante nastavio sa serijom mečeva bez pobede koja traje četiri kola, svašta bi moglo da se dogodi do kraja. U goste im dolazi Eibar koji se po starom dobrom običaju nalazi na sredini tabele, i nema većih problema oko opstanka, ali gotovo sigurno da neće izboriti ni Evropu, pa nema sumnje da ih očekuje jedna izuzetno mirna sezona do kraja. Upravo to bi mogla da iskoristi domaća ekipa, koja bi sa novim porazom dovela sebe u izuzetno neugodnu situaciju, pa vam zbog toga preporučujemo da odigrate 1 koji kladionica 10bet plaća sa kvotom 2.75.Registruj se na 10Bet\nRajo Valjekano – Betis – 1 @ 2.75 u 1xbet\nRajo Valjekano je u jednom delu sezone pružao dosta dobre partije, i svi su bili mišljenja da će ova ekipa na kraju sezone izbeći plasman u niži rang. Ipak, odmah nakon te sjajne serije desila se i ova loša koja traje još uvek i ne nazire joj se kraj. Naime, Valjekano je u poslednjih pet kola doživeo isto toliko poraza, mada se mora priznati da im ni raspored baš nije bio naklonjen, pošto su uglavnom igrali protiv ekipa koje se bore za visok plasman na tabeli, ali i protiv recimo Viljareala kom je do pre nekoliko gola gorelo pod nogama. Trenutno Rajo ima čak šest bodova manje od ekipe koja se nalazi u bezbednoj zoni, ali sigurno je da će se ova ekipa boriti sve dok postoji kakva takva nada. U goste im dolazi Betis koji igra promenljivo ove sezone, i sigurno je da su bili konstantniji sada bi se borili za Ligu Evrope. I ovako ona nije mnogo daleko od ekipe iz Andaluzije pošto u ovom trenutku imaju samo četiri boda manje u odnosu na šestoplasiranu Sevilju, ali pričali smo već o tome da Betis cele sezone igra po sistemu toplo-hladno i nikako da povežu nekoliko dobrih partija. Upravo zbog toga prednost u ovom meču dajemo domaćoj ekipi koja i dalje traži svoju šansu za opstankom u ligi, pa vam savetujemo da odigrate 1 koji kladionica 1xbet plaća sa fenomenalnom kvotom 2.75.Registruj se na 1XBet\nSevilja – Valensija – 3+ @ 1.80 u Meridianbet\nSvakako najinteresantniji meč ovog kola igra se u Andaluziji gde će Sevilja na svom “Sančez Pichuan” stadionu dočekati ekipu Valensije. Sjajno je Sevilja startovala u ovogodišnjem prvenstvu i u jednom trenutku su se čak nalazili i na prvom mestu na tabeli, ali je onda sve nekako krenulo nizbrdo. Ono što nikako ne valja po ovu ekipu je činjenica da se trenutno nalaze na mestu koje naredne sezone ne donosi plasman u Ligu šampiona, a svakako je to glavni cilj pošto ni prošle sezone nisu uspeli da dođu do nje jer su zauzeli tek sedmo mesto. Da stvari budu gore po ovu ekipu, Sevilja je ispala i u osmini finala Liga Evrope pošto su poraženi na gostovanju kod Slavije iz Praga u jednom poprilično uzbudljivom meču koji je rešen u poslednjim sekundama drugog produžetka. U goste im dolazi Valensija koja je katastrofalno započela ovu sezonu, ali kako vreme prolazi ona čak preti i da postane uspešna. Naime, “slepi miševi” su se plasirali u finale Kupa Kralja gde ih očekuje meč sa Barselonom, a došli su i do četvtfinala Liga Evrope pošto su dali gol u poslednjim trenucima meča sa Krasnodarom. Takođe, kada je u pitanju prvenstvo stigli su čak do pozicije broj sedam, što je zaista dobro nakon očajnog početka sezone. Priliku da se još više približe mestu koje vodi u Evropu naredne sezone su propustili u prošlom kolu kada su remizirali sa Hetafeom na svom terenu iako su većim delom tog meča bili bolji tim na terenu. Što se tiče ovog susreta, nema sumnje da nas očekuje pravi spektakl na ispunjenom Sančez Pichuanu. Biće ovo meč u kom će obe ekipe ići na sva tri boda, pa nam to vrlo lako može garantovati i veliki broj golova. Zbog toga vam savetujemo da probate sa igrom 3+ koju kladionica Meridianbet plaća sa kvotom 1.80.Registruj se na Meridianbet\nValjadolid – Real Sosijedad – 1 @ 2.55 u 10bet\nValjadolid je u prošlom kolu ostvario izuzetno važnu pobedu u gostima kod Eibara kojom su makar na kratko izašli iz opasne zone. Ipak, nema sumnje da ovu ekipu očekuje velika borba za opstanak do poslednjeg kola, pošto imaju isti broj bodova kao i Viljareal, ali i četiri boda više u odnosu na Seltu koja se nalazi na toj 18. poziciji koja naredne sezone znači i ispadanje iz lige. Što se tiče Real Sosijedada, ova ekipa igra potpuno nepredvidivo ove sezone. Ono što je krasilo Sosijedad tokom cele sezone su bile odlične partije na strani, i dosta loše na svom terenu. Ipak, u poslednjih nekoliko kola ova ekipa ne igra dobro ni na strani, ali ni na svom terenu i upravo zbog toga se nalaze daleko od plamana u Ligu Evrope pošto im šestoplasirana Sevilja beži čak sedam bodova. Novim porazom bi Valjadolid sebi dodatno zakomplikovao situaciju, dok Real Sosijedad ne može ni gore ni dole na tabeli, pa je opšti utisak da neće imati prevelikih motiva na ovom susretu. Upravo zbog toga prednost u ovom meču dajemo domaćoj ekipi i savetujemo vam da odigrate 1 koji kladionica 10bet plaća sa sjajnom kvotom 2.55.Registruj se na 10Bet\nReal Madrid – Hueska – 4+ @ 1.75 u Meridianbet\nPoslednji meč ovog kola igra se Santjago Bernabeu gde će fudbaleri Reala dočekati ekipu Hueske. Dosta puta smo ponovili da je ovo jedna poprilično loša sezona za ekipu iz Madrida koja je možda mogla biti spašena osvajanjem Lige šampiona, ali su i tu Madriđani doživeli eliminaciju od Ajaksa i to na svom terenu. U međuvremenu se u klub vratio Zinedin Zidan koji je startovao pobedom u prošlom kolu kada je Real bio bolji od Selte sa 2:0. U goste im dolazi poslednje plasirana Hueska koja će po svemu sudeći naredne sezone igrati u Segundi. Naime, iako je evidentno da Hueska pruža dosta bolje partije u drugom delu sezone, to će izgleda biti nedovoljno za opstanak u ligi pošto ova ekipa trenutno ima čak sedam bodova manje od Viljareala koji se nalazi u bezbednoj zoni. Ipak, sigurno je da se ova simpatična ekipa neće unapred predati na gostovanju kod velikana iz Madrida, pa bi upravo zbog toga u ovom susretu mogli da vidimo dosta golova. Zbog svega toga vam toplo preporučujemo da pokušate sa igrom 4+ koju kladionica Meridianbet plaća sa kvotom 1.75.Registruj se na Meridianbet\nTiket dana (petak, 29.03.2019)\nNajava: Bundesliga, 27, kolo: “Vukovi” zavijaju na “Signal Iduna parku”, Bajern u Frajburgu\nTip dana: Grčka – Bosna i Hercegovina: Mogu li gosti do plasmana na Evropsko prvenstvo?\n15 Oktobra, 2019 Vlajko Tip Dana 0\nU utorak se nastavljaju kvalifikacije za plasman na Evropsko prvenstvo koje će biti održano 2020. godine, a za vas smo ovog puta pripremili duel između Grčke i Bosne i Hercegovine. Meč između ove dve ekipe […]\nDerbi dana: Milan – Juventus: Duel dve najtrofejnije ekipe u Italiji!\n11 Novembra, 2018 Vlajko Derbi dana 0\nSerija A se polako ali sigurno zahuktava, a ovog vikenda se igra 12. kolo, a poslednji meč ovog kola igra se na San Siru gde domaći Milan dočekuje ekipu Juventusa. Stadion Milana je rasprodat, jer […]\n31 Oktobra, 2018 Vlajko Tip Dana 0


Pokret Jedan od pet miliona: Opozicija se ne sme oslanjati samo na posrednike iz EU - Politika - Dnevni list Danas\nPočetna » Politika » Pokret Jedan od pet miliona: Opozicija se ne sme oslanjati samo na posrednike iz EU\nTaj pokret je posle današnjeg sastanka dela opozicije sa evroparlamentarcima ocenio da opozicione stranke i pokreti imaju „obavezu“ da „zaštite narod na dan izbora kao i volju naroda dan nakon izbora“.\n„Ne smemo sedeti skrštenih ruku i čekati na Evropsku uniju kao spasitelja jer EU to nije. EU je podrška ka demokratskom i evropskom putu Srbije. Mi moramo raditi, promovisati ideje, plan, vratiti poverenje ljudi i pokazati da ne mora ovako loše, siromašno, uplašeno“, saopštio je pokret Jedan od pet miliona.\nevrospka unijaJedan od pet milionaopozicijaBeograd


Nacionalni CERT član FIRST-a - Nacionalni CERT Republike Srbije\nNacionalni CERT član FIRST-a\nNacionalni CERT je postao punopravni član organizacije FIRST (Forum of Incident Response and Security Teams). Nacionalni CERT je prvi CERT tim u Republici Srbiji koji je postao član ove organizacije.\nU toku postupka učlanjenja u organizaciju FIRST u proteklom periodu predstavnici Instituta za softverski inženjering Carnegie Mellon Univerziteta boravili su u Srbiji u okviru obaveznog upoznavanja prvog sponzora sa radom i kapacitetima Nacionalnog Cert tima Republike Srbije.\nNakon 7 meseci od prvog učešća predstavnika Nacionalnog CERT-a na godišnjoj konferenciji ove organizacije, uspešno je završen postupak učlanjenja.\nOrganizacija FIRST je najveća svestka organizacija i okuplja 520 članova iz 95 zemalja, osnovana sa ciljem povezivanja CERT timova širom sveta i uspostavljanja kanala razmene informacija. Događaji koji se organizuju u okviru ove organizacije obuhvataju sve segmente informacione bezbednosti i namenjeni su svim nivoima zaposlenih. Na ovaj način se ostvaruje kontinuitet stručnog usavršavanja i osposobljavanja svih članova timova.\nStečena znanja predstavljaju ključ kvalitetnog rada u informacionoj bezbednosti kao jedne od oblasti sa najdinamičnijim razvojem. Tako će Nacionalni CERT značajno doprineti razvoju ostalih CERT timova u Republici Srbiji, odnosno celokupnoj nacionalnoj CERT zajednici.\nČlanstvo u ovoj organizaciji će Republici Srbiji omogućiti viši nivo zaštite od bezbednosnih rizika u sajber prostoru, odnosno jačanjem informacione bezbednosti ojačaćemo i spremnost da se efikasnije suočimo sa svim izazovima koje donosi digitalizacija.\nRATEL se u okviru nadležnosti Nacionalnog CERT-a, kao i ostalim dodeljenim nadležnostima, rukovodi kvalitetom rada, stalnom inicijativom i doprinosom razvoja Republike Srbije i u oblasti elektronskih komunikacija i poštanskih usluga.


Osnovana Mreža praktičara za upravljanje lokalnim razvojem: Općina Orašje jedna od članica Mreže\nObjavljeno Petak, 16 Ožujak 2018\nMreža praktičara za upravljanje lokalnim razvojem osnovana je u Sarajevu s ciljem razmjene dobrih praksi i umrežavanja članica saveza općina i gradova Republike Srpske i Federacije Bosne i Hercegovine. Općinu Orašje\nna osnivačkoj skupštini predstavljao je pomoćnik načelnika za gospodarstvo i infrastrukturu Pero Baotić. Tijekom sastanka predstavnici iz 70 općina i gradova potpisali su i Deklaraciju o osnivanju Mreže praktičara za upravljanje lokalnim razvojem kojom su izrazili zajedničku orijentaciju praktičara s lokalnog nivoa ka izgradnji funkcionalne Mreže, koja će doprinositi unapređenju stručnih kapaciteta, te učinkovitijeg upravljanja lokalnim razvojnim aktivnostima u BiH. Uz razmjenu dobrih praksi i umrežavanje, Mreža će omogućiti članicama saveza da prioritetna pitanja zajednički adresiraju prema višim nivoima vlasti, stručnoj javnosti kao i međunarodnim organizacijama aktivnim na lokalnom nivou. Mreža praktičara za upravljanje lokalnim razvojem neformalno je savjetodavno tijelo s ciljem unaprjeđenja primjene regulatornog i metodološkog okvira, stručnog znanja i dobrih praksi iz domena razvojnog planiranja. Zajednički projekt Vlade Švicarske i UNDP-a u BiH: Projekt integriranog lokalnog razvoja (ILDP) pružio je podršku osnivanju Mreže.


Reprezentacija je otputovala u sastavu: Dušan Domović-Bulut, Dejan Majstorović, Marko Ždero i Marko Savić, uz selektora muških 3x3 reprezentacija Gorana Vojkića i trenera Danila Lukića.\nReprezentacija Srbije je aktuelni šampion sveta (Gvangdžu, oktobar 2016) i vicešampion Evrope (Bukurešt, septembar 2016).\nNa ovogodišnjoj najvećoj svetskoj smotri, na kojoj će učestvovati najboljih 20 ekipa, naša reprezentacija se nalazi u grupi A, a za protivnike u prvoj fazi takmičenja će imati Egipat, Rusiju, Andoru i Portoriko.\nPrvog dana takmičenja, 17. juna, našim seniorima protivnik će biti Egipat od 19.10, da bi potom rival bila ekipe Rusije od 21.10. Andora će biti protivnik u ponedeljak 19. juna od 19.10, a učešće u grupi završiće istog dana utakmicom sa reprezentacijom Portorika od 21.30.\nDve prvoplasirane reprezentacije iz svake od četiri kvalifikacione grupe će poslednjeg dana takmičenja, 21. juna, razigravati za konačan plasman.


Tri miliona za protivgradne rakete | VAmedia - info portal\n22/02/2021 22/02/2021 1 коментар на Tri miliona za protivgradne rakete\nGrad Valjevo ove godine izdvojiće 3 miliona dinara za protivgradnu zaštitu. Sredstva će se koristiti za nabavku protivgradnih raketa.\nU cilju realizacije programa protivgradne zaštite, koja je od značaja za bezbednost ljudi i imovine, grad Valjevo je za područje teritorije Grada Valjeva opredelio 3.000.000,00 dinara sa PDV za nabavku protivgradnih raketa u Odluci o budžetu za 2021. godinu. Ova sredstva će se utrošiti za nabavku protivgradnih raketa u postupku javne nabavke koji će sprovesti Gradska uprava grada Valjeva. Po sprovedenom postupku javne nabavke Grad Valjevo će protivgradne rakete preneti na trajno korišćenje Hidrometerološkom zavodu Srbije.\nValjevo poseduje automatski sitem protivgradne odbrane koji brani površinu od skoro 590 hiljada hektara. Umesto strelaca koji su ranije dežurali uz više od 200 radarskih pozicija lansiranja su sada automatska iz jednog centra.\n1 comment on “Tri miliona za protivgradne rakete”\nDejan 22/02/2021 at 17:02\nŠta je sa Krušikovim raketama,pogotovo sada kada je došao novi direktor proizvodnje koji je osvajao ptotivgradnu zajedno sa bratom i bivšim direktorom Krušika


TV Most - Guteres žali zbog odluke SAD da napuste Unesko\nGuteres žali zbog odluke SAD da napuste Unesko\nGeneralni sekretar Ujedinjenih nacija Antonio Guteres nastaviće da sarađuje sa administracijom američkog predsednika Donalda Trampa uprkos razilaženjima, izjavio je njegov portparol Farhan Haku nakon što je zvanični Vašington saopštio da se povlači iz Uneska.\nGuteres "duboko žali" zbog ove odluke SAD, rekao je Haku i dodao se istovremeno "veoma produktivno komunicira sa SAD po pitanju mnogih tema i kroz mnoge organizacije". "To ćemo nastaviti da činimo", rekao je Haku, prenosi AFP.\n"Postoje trenuci gde mogu da nastanu razilaženja po pitanju ovoga ili onoga, ali generalni sekretar, kao što ste videli, radi dobro sa vladom SAD", istakao je Haku.\nAP navodi da je američki Stejt department saopštio da se SAD od 31. decembra 2018. povlače iz Uneska, dok je prethodno u Rojtersovoj vesti stajalo samo da odluka "stupa na snagu 31. decembra".


Prenos nepokretnosti od sada kod notara - Dijalog.net\nNaslovna Politika Prenos nepokretnosti od sada kod notara\nBeograd, 26. jun 2020. – Vlada Srbije je usvojila uredbu koja omogućava da građani ne moraju da odlaze na šalter Republičkog geodetskog zavoda (RGZ) da bi dobili list nepokrenosti.\nOvom uredbom je predviđeno da se sav posao prenosa nepokretnosti obavlja kod notara.\nNaziv tog dokumenta je “Uredba o uslovima izdavanja izvoda iz lista nepokretnosti i lista voda iz Geodetsko-katastarskog informacionog sistema od strane javnih beležnika i geodetskih organizacija“, saopštila je Vlada.\nUredbom je precizirano da javni beležnici i geodetske organizacije ne mogu da naplaćuju naknadu za izdavanje “predmentnih listova“, osim takse koju je propisao Zakon o republičkim administrativnim taksama, s obzirom na to da RGZ uspostavlja i održava bazu podataka katastra nepokretnosti i katastra vodova.\nŠtampanje dokumenata iz te baze podataka nije potrebno, i treba da predstavlja samo izuzetak od pravila da se dokumenta izdaju u digitalnom formatu, odlučila je Vlada.\nOcenjeno je da će primena Uredbe štedeti vreme i građana, i zaposlenih u RGZ gde se mesečno podnese oko 40.000 zahteva za izdavanje lista nepokrenosti.\nOznakejavni beležnicipromet nepokretnostiRGZVlada Republike Srbije\nPrethodno Žrtve torture u Srbiji nezaštićene, Zaštitnik građana ćuti\nSledeće WWF Adria: Neodgovoran odnos prema prirodi uzrok poplava u Srbiji\nTop Tags Evropska unija Srbija i Evropska unija OCD istraživanje Vlada Republike Srbije mediji vladavina prava Evropska komisija Civilno društvo mladi ljudska prava Društvo evropske integracije lokalna samouprava konkurs


Teška sudbina porodice iz Novog Pazara: Ubio majku nožem, a tragediji prethodila još jedna, 2015. godine – Haber.ba\nZločin se dogodio u porodičnoj kući.\nU novopazarskom naselju Selakovac sinoć je došlo do ubistva, a uhapšen je muškarac za kojeg se sumnja da je ubio svoju majku, prenosi Indeksonlajn.\nPrema nezvaničnim informacijama, žena je preminula na licu mjesta, a ubistvo je izvršeno sa više uboda nožem.\nZločin se dogodio u porodičnoj kući, u Dubrovačkoj ulici 416., a Indeksonlajn navodi da je počinilac ovog djela je duševni bolesnik.\nKako saznaje indeksonline.rs, ova porodica je 2015. godine preživjela tešku tragediju, kada je pod nerazjašnjenim okolnostima suprug večeras ubijene K.N. nestao, a nakon dužeg vremenskog perioda njegovo beživotno tijelo je pronađeno u novopazarskom izletištu “Pazarište”.\nTeme:majka, Novi Pazar, sin, smrt, ubistvo, zločin


Izvor: B92, 29.Jul.2021, 22:43\nNa peronu, svi trupkaju u urednoj formaciji >> Pročitaj celu vest na sajtu B92 << pored vrata voza da bi izbegli ometanje putnika koji izlaze, a potom žurno ulaze, doduše kao na usporenom filmu zbog velike gužve.\n"Pojedinci u sebi razvijaju sposobnost da istraju i tolerišu stvari koje su neočekivane ili loše, teške za proživljavanje", kaže on.\n"To je reprezentativna karakteristika japanskog naroda, ali ima svojih dobrih i loših strana", kaže Nobuo Komija, kriminolog sa Univerziteta Rišo u Tokiju.\n"Važno je ne zaboraviti da od gamana ima koristi i pojedinac", kaže Komija.\n"To znači da ne dobija otkaz na poslu ili ima koristi od neprekinutih odnosa sa ljudima oko sebe."\n"Naše društvo od žena očekuje da budu skromne ili tihe. I zato se žene ponekad trude da ne izražavaju negativna osećanja, samo gaman", kaže Odagiri.\n"Japanski narod kaže da je gaman nacionalna vrlina, ali to je zapravo bilo samo sredstvo za ostajanje u grupi", kaže on.\n"Ne gledaju na vas kao na sastavni deo grupe. Upošljavaju vas i daju vam otkaz, imate ugovor, plaćaju vas po satu", kaže Slejter.\n"Čitava ideja gamana ovde je potpuno neprilagođena. Zadržaćete posao ako ćutite, ali sve naučene vrednosti gamana koje su imale smisla u koherentnim i trajnim društvenim odnosima više ne važe."\n"U japanskoj kulturi, očekivanja gamana vrše pritisak na svakoga da radi sve isto i ostavlja malo prostora za različitost", kaže Macunaga.\n"Ne, nisam. Vrlo brzo bih napuštala posao čim je tako nešto trebalo da se desi."


Prikazivanje članaka po tagu reprezentacija srbije\nponedeljak, 14. maj 2018. 11:15\nZavršeno je 53. Evropsko seniorsko prvenstvo koje je ove godine održano u Novom Sadu. Seniorska reprezentacija Srbije ostvarila je dobar rezultat osvajanjem dve medalje. Veliki doprinos ostvarivanju ovakvog uspeha imao je Karate klub Dinamo.\nponedeljak, 16. oktobar 2017. 20:41\nTri medalje za reprezentaciju Srbije u obaranju ruke\nNa upravo održanom evropskom Kupu, Judgement day, u obaranju ruke, reprezentacija Srbije je osvojila tri medalje.\nutorak, 07. februar 2017. 11:14\nBadminton: osmoro Pančevaca u reprezentaciji\nOsmoro mladih Pančevaca, igrača badminton klubova “Pančevo” i “Dinamo” članovi su reprezentacije Srbije.\nponedeljak, 31. avgust 2015. 16:00\nČetvorica Pančevaca u reprezentaciji Srbije\nPosle subotnjeg trajauta u Pančevu, stručni štab reprezentacije Srbije u američkom fudbalu, na čelu sa selektorom Džordžom Šarčevićem, objavio je skraćeni spisak od 78 igrača na koje računa za predstojeće aktivnosti, a među njima su i četvorica Pančevaca.